text:
Oluvanyuma lwomuyimbi Edirisa Musuuza abasinga gwebayita Eddy Kenzo okuvayo nalumbagana munakisinde Kya people power ate nga ye Pulezidenti wekibiina ki NUP Robert Kyagulanyi Sentamu abasinga gwebayita Bobi Wine, kansala we Kawempe eyomumambuka Segirinya Muhammad avudeyo namutegeza nti level bakyaali kwemu.
Kino kidiridde omuyimbi Kenzo okuvayo nategeza nti yalumwa nnyo olunaku lwaava ebweru omwaaka oguwedde natasangawo Bobi Wine kumwaniriza wabula neyekanga nga kubanakisinde Kya people power waliwo Segirinya Muhammad yekka.
Kino kyaviriddeko kansala Segirinya Muhammad okuvayo namwanukula nti akendeze kumalala era alekere awo okuyisamu omukulembeze we Bobi Wine amaaso nga amusa kuddaala lyabo abatekedwa okumukima nga Ava kunyonyi.
Segirinya Muhammad yategezeza nti Bobi Wine kimukakatako okunona abantu abali mubifo ebitegerekeka era wano yanokodeyo Pulezidenti wegwanga lya America omukulu Donald Trump, Barrack Obama kwosa ne Buju banton mbu wabula bwekituuka ku Eddy Kenzo, ye Segirinya Muhammad yeyamye okumunonanga kukisaawe kye nyonyi.
Ebanga eriyise omuyimbi Eddy Kenzo abadenga agugulana neĀ Bobi Wine olwensonga ezitategerekeka bulunji wabula tetunafuna ki Bobi Wine kyakyogerako kino.
Also Read:Bobi Wine didn’t study P. 7 and is an OB in 13 schools


c: text/html

text:
Bya Kiyimba Bruno
Kiyimba.bruno@gmail.com
Omukulembeze omupya eyakalondebwa muntebe ya Uganda Olympics Comitee [UOC] Mw William Blick empale zimunyegenya olwa National Council of Sports [NCS] okuvayo nelabula nti yalondebwa mubukyamu.
Okusinziira mukiwandiiko ekyafulumizidwa sentebe wa NCS Mw Onyik Bosco olunaku lwegulo, kilaga nti Blick nebanne balondebwa ebibiina musanvu nga ate NCS tebimanyi.
Mwezo ezalonda nga tezikirizibwa mateeka mwemuli aba rugby Union,Rowing Association,Shooting sports Federation,Table twnnis Asociation,Wrestling Association,Fencing Association,Gymnastic Association, and the Equestrian Associations.
Kino aba NCS bakivumiridde nga bagamba nti sibuli analemelelwa okutukanagana nomutindo gavumenti gweyeetaga nti anadukiranga mu UOC.
Nicholas Mulamagi, nga ono ye sabawandiisi wa NCS agamba nti abantu bangi UOC bali bagifudde kidukilo kyabonoonyi naye kano kekaseera akobutaleka yadde akaloolo nga katakula.
Wano sentebe wa NCS Mw Onyik waviliddeyo nakakasa banaUganda nti NCS teri mu kulwanyisa badukanya mizanyo naye wabula batukiriza ebyo ebisanyizo amateeka ga gavumenti ya Uganda bye geetaaga.
Do you have a story in your community or an opinion to share with us: Email us at editorial@watchdoguganda.com

robotstxt: allowed

filter: keep


text:
Amawulire
Poliisi egamba Lumbuye wakugulwako emisango 15
Ivan Ssenabulya
August 9th, 2021
Bya Juliet Nalwooga
Poliisi etegezezza nga Fred Kajubi Lumbuye amanyiddwa nga Chemical Ali bwatali mu mikono gyabwe, wabula bagamba nti bamuguddeko emisango 15 gyagenda okuwerennemba nagyo.
Lumbuye kigambibwa nti yakwatibwa mu gwanga lya Turkey gyabadde abeera, wiiki ewedde, wabulanga negyebuli kati amayitire ge gatankanibwa.
Bwabadde ayogera ne bannamwulire e Naguru, omwogezi wa poliisi mu gwanga Fred Enanga agambye nti waddenga Lumbuye tanatuuka mu mikono gyabwe bategese emisango egigenda okumugulwako okuli okusasanya amwulire agobulimba, okusiga obukyayi mu bantu, okukuma omuliro mu bantu nemirala.
Agambye nti bwanabakwasibwa waakutwalibwa mu kooti avunanibwe.
Sound: Enanga on missing Lumbuye LUG
Fred Kajubi Lumbuye, abaddenga ayita ku mutimbagano ngasinziira e Turkey okukolokota gavumenti efuga kuno.
Wiiki ewedde, minisita omubeezi owensonga ze bweru we’gwanga Henry Okello Oryem yategeeza nga Lumbuye bwatali waggulu wamateka, era asaanidde okukwatibwa.


text:
Eyaliko omuyimbi mukibiina kya Cream production omukyaala Namakula Mary abasinga gwebamanyi nga Mary Bata avudeyo nategenze nga bwagenda okuwagira munakisinde kya people power ate nga ye pulezidenti wekibiina kyebyobufuzi ekya National Unity Platform omukulu Robert Kyagulanyi Sentamu abasinga gwebakazako erya Bobi Wine.
Okusinzira ku Mary Bata yategezeza nti Bobi Wine alina omutima gwokulumirirwa abantu era nategeza nti wakumuwagira mukalulu kobwa pulezidenti akayindayinda saawa yona.
Mary Bata yayongede nategeza nga ayitira kumukutu gwe ogwa Facebook nti Bobi Wine yamuyambako okufuuka kyaali kati nga ayita mukumuwagira mungeri eyenjawulo. Yategezeza nti Bobi Wine yamuyambako okumuyimbirako kukivulu kye ekyasokera ddala ekyaali ekya concert ye eya ‘Disappointment’ nga akyaali muwala muto era nategeza nti Bobi Wine wano teyamujako wadde nekikumi.
Mary Bata era yategezeza nti wadde nga ekibiina kyeyalimu ebiseera ebyo sente tebazimuwa, yategezeza nt obusente obutono bweyafuna mu Bobi Wine bwamuyambako okukola bizinensi ye eyasokera ddala eya saloon jeyakola e Mukono.
Era bwatyo yategezeza nti ye muwagizi wa Bobi Wine nyo era nasaba gwekiba kirumye anune kuvu.


text:
Abavubuka Ba UYD Bayimbuddwa ku Kakalu ka Kkooti
Abavubuka b’ekibiina kya Democratic Party kyaddaaki kkooti ebayimbudde ku kakalu ka bukadde butaano.
Bano bavunaanibwa gwa kukuma mu bantu omuliro, bwebagumba ebweru wekizimbe kya paalimenti nebeekalakaasa nga bawakanya ebbago ku kujja ekkomo ku myaka gy’abalamuzi n’abakungu b’akakiiko k’ebyokulonda elyaali lyanjuddwa omubaka Kafeero Ssekitooleko.
Wabula omulamuzi Aciro Joan bwabadde awa ensala ye ku kusaba kwabwe okweyimirirwa, abakuutidde obutenyigira mu bikolwa bimenya mateeka anti omusango guno gukyawulirwa.


text:
Yobu 31
Endagaano Enkadde nʼEndagaano Empya
Obutukuvu bwa Yobu
31 (A)“Nakola endagaano n’amaaso gange;
obutatunuulira muwala n’amaaso ag’obukaba.
2 (B)Kiki Katonda kye yandinsasudde okuva waggulu,
omugabo ogwandivudde eri oyo Ayinzabyonna ali waggulu?
3 (C)Emitawaana tegijjira abo abatali batukuvu,
n’okulaba ennaku ne kujjira abakola eby’obujeemu?
4 (D)Amakubo gange gonna tagalaba,
era tamanyi ntambula yange?
5 (E)Obanga natambulira mu bulimba
era nga n’ekigere kyange kyayanguyiriza okukola obukuusa;
6 (F)leka mpimibwe ku minzaani ya Katonda
amanye obutuukirivu bwange.
7 (G)Obanga ekigere kyange kyali kikyamye okuva mu kkubo,
n’omutima gwange ne gugoberera amaaso gange,
engalo zange ne zibaako ebbala lyonna;
8 (H)kale nsige, omulala abirye,
weewaawo ebirime byange bikuulibwe.
9 (I)Obanga omutima gwange gwali gusendeddwasendeddwa omukazi,
oba ne mmuteegera ku mulyango gwa muliraanwa,
10 (J)kale omukazi wange ase eŋŋaano y’omusajja omulala,
n’abasajja abalala beebake naye.
11 (K)Kubanga ekyo kyandibadde kya kivve,
ekibi ekiŋŋwanira okubonerezebwa.
12 (L)Ogwo gwandibadde muliro ogwokya okutuusa mu kuzikirira,
ogwandyokezza ebyange byonna bye nasimba.”
Abaddu n’Abaavu Okubassaako Omwoyo
13 (M)“Obanga nnali nnyoomye ensonga y’omuddu wange oba omuddu wange omukazi,
bwe banninaako ensonga,
14 kale ndikola ntya Katonda bw’alinnyimukiramu?
Era bw’alimbuuza, ndimuddamu ki?
15 (N)Eyantonda mu lubuto nabo si ye yabatonda?
Ffenna si ye yatukola mu mbuto za bannyaffe?
16 (O)“Obanga nnamma omwavu ekintu kyonna,
era obanga nakaabya nnamwandu;
17 (P)obanga nnali ndidde akamere kange nzekka
atalina kitaawe n’atalyako,
18 kubanga okuva mu buto bwange namulera nga kitaawe,
era okuva mu lubuto lwa mmange nayamba nnamwandu.
19 (Q)Obanga nnali ndabye omuntu yenna ng’afa olw’okubulwa ebyambalo,
oba ali mu kwetaaga atalina kye yeebikka;
20 mpozzi omutima gwe, gwe gutansiima,
olw’okumubugumya n’ebyoya by’endiga zange;
21 (R)obanga nayimusa omukono gwange eri abatalina bakitaabwe,
kubanga mmanyi nti, mmanyiganye n’ab’obuyinza,
22 (S)kale omukono gwange gukutuke ku kibegabega kyange,
leka gukutukireyo mu kinywa we guyungira.
23 (T)Olw’okutya okuzikirizibwa Katonda n’olw’obukulu bwe,
nnali sisobola kukola bintu ng’ebyo.
24 (U)“Obanga nateeka obweyamo bwange mu zaabu
oba ne ŋŋamba zaabu ennongoose nti, ‘Ggwe bwesige bwange;’
25 (V)obanga neeyagala olw’okuba n’obugagga obungi,
oba olw’okuba emikono gyange gy’ali ginfunyisizza bingi;
26 (W)obanga nnali ntunuulidde enjuba,
oba omwezi nga byaka mu kitiibwa,
27 omutima gwange ne gusendebwasendebwa mu kyama,
ne mbinywegera nga mbisaamu ekitiibwa,
28 (X)era n’ekyo kyandibadde kibi ekiŋŋwanyiza okusalirwa omusango
olw’obutaba mwesigwa eri Katonda ali waggulu.”
Abalabe n’abagwira Okubassaako Omwoyo
29 (Y)“Obanga nasanyuka ng’omulabe wange afunye emitawaana
oba ne njaguza olw’ebizibu ebyamutuukako,
30 sakkiriza kamwa kange kwonoona
nga nkolimira obulamu bwe.
31 (Z)Abantu b’omu nnyumba yange bwe baba tebabuuzanga nti,
‘Ani atakkuse nnyama?’
32 (AA)Tewali mutambuze yasula ku kkubo,
kubanga oluggi lwange lwali luggule eri buli muyise.
33 (AB)Obanga nakweka ekibi kyange ng’abantu bwe bakola,
nga nkweka obutali butuukirivu bwange mu mutima gwange,
34 (AC)olw’okutya ekibiina,
nga ntya okuswala mu kika,
ne nsirika ne ntya n’okufuluma ebweru,
35 (AD)so nga waliwo ayinza okumpulira,
leka nteekeko omukono ku mpoza yange, leka Ayinzabyonna anziremu;
n’oyo ampawaabira abiteeke mu buwandiike.
36 “Ddala ddala nandibyambadde ku kibegabega kyange,
nandibyambadde ku mutwe ng’engule.
37 (AE)Nandimunnyonnyodde buli kifo we nalinnya ekigere,
nandimusemberedde ng’omulangira.
38 (AF)“Singa ettaka lyange linkaabirira,
n’ebinnya byalyo bye nsimye ne bitotobala n’amaziga;
39 (AG)obanga ndiddemu ebibala awatali kusasula,
era ne ndeetera bannannyini lyo okufa,
40 (AH)leka omwennyango gumere mu kifo ky’eŋŋaano,
n’omuddo oguwunya gumere mu kifo kya sayiri.”
Ebigambo bya Yobu byakoma wano.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amasasi gamyoose mu katale k’ente ake Kifampa mu district ye Gomba, entabwe evudde ku nkaayana zerinnya ly’akatale n’ekifo wekalina okubeera.
Kifampa yafuulibwa egombolola ng’ekutulwa ku ye Kabulasoke.
Kati ensalo z’egombolola zombi ziri mu kitundu ewali akatale k’ente akakadde, era kaasigadde mu gombolola y’e Kabulasoke eyasookawo.
Egombolola ye Kifampa nayo yasazeewo okutondawo akatale akaayo nekawa erinnya erya Kifampa mubuulo market, nebuliraanigana era bukola ku lunaku lwe lumu ekireseewo okusika omugwa, ng’egombolola zombi ziyayaanira okufuma omusolo oguva mu nte.
Ekireseewo enkayana ye gombolola ye Kifampa okugaana ente zonna eziva mu gombolola eyo okutundibwa mu katale akali ku ludda lwe Kabulasoke ekiddiridde kulwana okw’amaanyi,police nekuba amasasi mu bbanga okubagumbulula.
Ssentebe w’egombolola ye Kifampa Ssebwami Christopher agambye nti kyebagala kyokka kwekusigaza erinnya lyabwe erye Kifampa, Kabulasoke efune eryayo.
Wabula ssentebe w’egombolola ye Kabulasoke Ali Kisekka agaanye okubaako kyayogera ku nsonga eno.


text:
10243 Views
Verse 1 Yeggwe eyajja n'ekitangaala Oggyawo enzikiza mu maaso N'ondaga eby'ewala, hmmm uh Yeggwe ensulo y'ebimpoomera Afuula amaziga essanyu Yeggwe emunyenye y'ewala Yeggwe akayimba akampoomera Nga ne bwe nkawulira emirundi Tekayinza kuntama Era yeggwe ekisumuluzo ekyansumulula Ensulo z'omukwano ne ziyiika Kye nali sisuubira You mean a lot to me Byajja bigereke Nze naawe tetuli nsobi It's so plain to see It's so plain to see Chorus I wanna be with you With you, with you Kambeere naawe I wanna be with you With you, with you Mpangaale naawe I wanna be with you With you, with you Leka ngume naawe I wanna be with you With you, with you Kansotye naawe Verse 2 Nze nazuula bitansala Eky'amaguzi nze aba omuzinga Gw'oli mmaali nnyabula Gwe lugendo lwe nneyama Kantambule naawe mpolampola Kasita teri yakuntuma Yeggwe omuzungu mu nzikiza Nga ne bwe banziba amaaso Toyinza kumbula Era yeggwe, Omumuli ogummulisiza Gwe kitangaala ky'omukwano Yeggwe gwe nalayira You take my breath away Oli ntunnunsi munda mu mutima Bw'obula omusaayi gwesiba Omusaayi gwesiba Chorus I wanna be with you With you, with you Kambeere naawe I wanna be with you With you, with you Mpangaale naawe I wanna be with you With you, with you Leka ngume naawe I wanna be with you With you, with you Kansotye naawe Verse 3 Kankwagale leero Olw'enkya simanyi kiriyo Leka nkuwe ebirungo ebyokya Guno omukwano muliro I wanna be, I wanna be I wanna be with you Njagala kubeera naawe sifa ku bantu Newankubadde boogedde bingi about you Osigala oli best of the best I wanna be, I wanna be I wanna be with you Njagala kubeera naawe sifa ku bantu Newankubadde boogedde bingi about you Osigala oli best of the best Chorus I wanna be with you With you, with you Kambeere naawe I wanna be with you With you, with you Mpangaale naawe I wanna be with you With you, with you Leka ngume naawe I wanna be with you With you, with you Kansotye naawe Lyrics by mp3jaja.com Leka ngume naawe Kansotye naawe
Advertisement
This Is Love featuring The Ben | Rema Namakula
1966 Views
Ekyama | Rema Namakula
3614 Views
Be With You | Rema Namakula
10244 Views
More Of This featuring Dj Slick Stuart And Dj Roja | Rema Namakula
3567 Views
Sili Muyembe | Rema Namakula
14321 Views
Touch My Body | Rema Namakula
17724 Views
Tikula | Rema Namakula
18260 Views
Banyabo | Rema Namakula
22223 Views
Akaliro | Rema Namakula
17248 Views
Kilungi | Rema Namakula
7935 Views
Linda feat Chris Evans | Rema Namakula
13630 Views
Akatono Tono | Rema Namakula
11709 Views
Kola | Daddy Andre
1359 Views
Oba Onfuna [Owebina] | Fixon Magna
1085 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Ezera 7
Endagaano Enkadde nʼEndagaano Empya
Ezera Akomawo e Yerusaalemi
7 (A)Awo oluvannyuma lw’ebyo, mu biro eby’obufuzi bwa Alutagizerugizi kabaka w’e Buperusi, Ezera mutabani wa Seraya, muzzukulu wa Azaliya, muzzukulu wa Kirukiya, 2 (B)muzzukulu wa Sallumu, muzzukulu wa Zadooki, muzzukulu wa Akitubu, 3 muzzukulu wa Amaliya, muzzukulu wa Azaliya, muzzukulu wa Merayoosi, 4 muzzukulu wa Zerakiya, muzzukulu wa Uzzi, muzzukulu wa Bukki, 5 muzzukulu wa Abisuwa, muzzukulu wa Finekaasi, muzzukulu wa Eriyazaali, muzzukulu wa Alooni kabona asinga obukulu, 6 (C)n’ava e Babulooni. Yali munnyonnyozi w’amateeka mukugu mu mateeka, Mukama Katonda wa Isirayiri ge yawa Musa. Kabaka n’amuwa buli kintu kye yasaba kubanga omukono gwa Mukama Katonda we gwali wamu naye. 7 (D)Abamu ku bantu ba Isirayiri, omwo nga mwe muli bakabona, n’Abaleevi, n’abayimbi, n’abaakuumanga wankaaki, n’abaaweerezanga mu yeekaalu, ne bagenda wamu naye e Yerusaalemi mu mwaka ogw’omusanvu ogw’obufuzi bwa kabaka Alutagizerugizi.
8 N’atuuka mu Yerusaalemi mu mwezi ogwokutaano ogw’omwaka ogw’omusanvu ogw’obufuzi bwa kabaka oyo. 9 (E)Yasitula okuva e Babulooni ku lunaku olw’olubereberye olw’omwezi ogw’olubereberye, n’atuuka e Yerusaalemi ku lunaku olw’olubereberye olw’omwezi ogwokutaano, kubanga omukono gwa Katonda we omulungi gwali wamu naye. 10 (F)Ezera yali amaliridde mu mutima gwe okusoma n’okukuuma Etteeka lya Mukama, era n’okuyigirizanga amateeka n’ebiragiro byalyo mu Isirayiri.
Ebbaluwa Kabaka Alutagizerugizi gye yawandiikira Ezera
11 Eno ye kopi ey’ebbaluwa kabaka Alutagizerugizi gye yawa Ezera kabona era omusomesa, omusajja eyali omukugu mu nsonga ez’amateeka n’ebiragiro bya Mukama eri Isirayiri.
12 (G)Alutagizerugizi, kabaka wa bakabaka,
Eri Ezera kabona era omunnyonnyozi w’amateeka ga Katonda w’eggulu:
Nkulamusizza.
13 Nteeka etteeka nga buli muntu ow’omu ggwanga lya Isirayiri, omwo nga mwe muli bakabona n’Abaleevi, awulira okugenda e Yerusaalemi naawe, ayinza okugenda. 14 (H)Otumiddwa kabaka n’abakungu be omusanvu ab’oku ntikko okugenda okunoonyereza ku bikwata ku Yuda ne Yerusaalemi nga mugoberera etteeka lya Katonda wammwe, lye mumanyi obulungi. 15 (I)Bwe muba nga mugenda mutwale effeeza ne zaabu kabaka n’abakungu be bye bawaddeyo ku bwabwe eri Katonda wa Isirayiri, atuula mu Yerusaalemi, 16 (J)awamu n’effeeza ne zaabu yonna gye muliggya mu ssaza lya Babulooni, n’ebiweebwayo eby’obuwa abantu ne bakabona bye baliwaayo ku lwa yeekaalu ya Katonda waabwe mu Yerusaalemi. 17 (K)Ensimbi ezo mulizikozesa okugula ente ennume, n’endiga ennume, n’abaana b’endiga, n’ebiweebwayo byako eby’obutta, n’ebiweebwayo byako ebyokunywa era munaabiweerangayo ku kyoto eky’omu yeekaalu ya Katonda wammwe mu Yerusaalemi.
18 Ggwe ne baganda bo Abayudaaya, kye mulisiima okukolamu effeeza ne zaabu erifikkawo kiriva gye muli ng’okusiima kwa Katonda wammwe bwe kuli. 19 (L)Ebintu byonna ebibaweereddwa okukozesa mu yeekaalu ya Katonda wammwe mubiwangayo olw’okusinza Katonda wa Yerusaalemi. 20 (M)N’ekintu ekirala kyonna kye muliba mwetaaze okukozesa mu yeekaalu ya Katonda wammwe, kinaggyibwanga mu ggwanika lya kabaka.
21 Kaakano, nze kabaka Alutagizerugizi nteeka etteeka nga ndagira abawanika bonna abali mu ssaza eriri emitala w’omugga Fulaati okuwanga Ezera kabona era omunnyonnyozi w’amateeka ga Katonda w’eggulu, by’anaabasabanga 22 n’okutuusa ku ttani ssatu n’ekitundu eza ffeeza, oba kilo enkumi bbiri mu bibiri ez’eŋŋaano, oba lita enkumi bbiri mu bibiri ez’envinnyo, oba lita enkumi bbiri mu bibiri ez’amafuta, oba n’omunnyo gwe baliba baagala gwonna. 23 (N)Ekintu kyonna ekyalagirwa Katonda w’eggulu, kiribaweebwa mu bungi, ku lwa yeekaalu ya Katonda w’eggulu. Kale kiki ekirimuleetera okusunguwalira kabaka ne batabani be? 24 (O)Ate era mutegeere nga temusaana kuwooza musolo, oba empooza ey’engeri yonna ku kabona yenna newaakubadde Abaleevi newaakubadde abayimbi newaakubadde abakuumi ab’oku nzigi newaakubadde abaweereza ab’omu yeekaalu newaakubadde abaddu abalala ab’omu nnyumba ya Katonda eyo.
25 (P)“Naawe, ggwe Ezera, ng’okozesa amagezi Katonda ge yakuwa, londa abaami n’abalamuzi, abanaalamulanga abantu bonna ab’omu ssaza eriri emitala w’omugga Fulaati, abamanyi amateeka ga Katonda wo, era oyigirize n’abo abatagamanyi. 26 (Q)Omuntu yenna ataligondera tteeka lya Katonda wo, n’etteeka lya Kabaka aliweebwa ekibonerezo kya kuttibwa, oba okugobebwa mu bantu, oba okuggyibwako ebibye, oba okusibibwa mu kkomera.”
27 (R)Mukama Katonda w’abajjajjaffe atenderezebwe ayolesezza kabaka okuwa ennyumba ya Mukama mu Yerusaalemi ekitiibwa, 28 (S)era ansobozesezza okulaba omukisa mu maaso ga kabaka ne mu maaso g’abawi b’amagezi be ab’oku ntikko, n’abakungu ba kabaka bonna, n’olw’omukono gwa Mukama Katonda wange ogubadde awamu nange, nsobole okukuŋŋaanya abakulembeze ba Isirayiri okugenda nange.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
9103 Views
Andre On The Beat Darling Mbulirako Owulira Otya Okuva Lwewaze Olowoza Kiki Kyenakuwadde Nga Tekiwezze Sembera Wano Mukwano Tebatuwulira Oyagala Ka Candle Nkalete Kembankolezza Bwontunulila Wa Awakyamu Wembantereza? Songa kko busonzi Kyongamba nga nkuletela Abo bagala biyiise Ebyabwe byakijjasi Bwomusaba Ka Cake Ate nga'leta kagati Naye Nze Kyosaba Kyenaleta Kyosaba Kyendeta Oba kasuupu kowuuta Kyosaba Kyendeta Kyosaba Kyenaleta Kyosaba Kyendeta Oba kachai nga ndeta Kyosaba Kyendeta Nkwagala ddala Ssi kwetolola ate Okuva Wansi, Okutuuka ddala kumutwe Bwemba nga nebaase N'olusi nkuloota Kyova olaba wano Buli kyoyagala Nchileta Omukwano bwegutyo gwoka, Nze gwena kugukka Abo bagala biyiise Ebyabwe byakijjasi Bwomusaba Ka Cake Ate nga'leta kagati Naye Nze Kyosaba Kyenaleta Kyosaba Kyendeta Oba kasuupu kowuuta Kyosaba Kyendeta Kyosaba Kyenaleta Kyosaba Kyendeta Oba kachai nga ndeta Kyosaba Kyendeta Baabbyyyy, Ssi nti omenye tteka Tula wotudde Ebigere wolaba wotekka Ngenda nawe yoona Kale ate obba, sikulekka Amasaali gagano Gona nze nagayiga Ela byolaba biino Bya ddala sibya ki-china Ninayo obubozi Tuula awo nkubulire Kyosaba Kyenaleta Kyosaba Kyendeta Oba kasuupu kowuuta Kyosaba Kyendeta Kyosaba Kyenaleta Kyosaba Kyendeta Oba kachai nga ndeta Kyosaba Kyendeta Lyrics by mp3jaja.com
Advertisement
Nesiimye | Chosen Becky
4601 Views
Kyosaba | Chosen Becky
9104 Views
Bankuza | Chosen Becky
26054 Views
Kola | Daddy Andre
1188 Views
Oba Onfuna [Owebina] | Fixon Magna
1013 Views
Akageri featuring Recho Rey | Aybrah
2695 Views
Glorify You | Irene Namubiru
404 Views
Ntibula | Martha Mukisa
4550 Views
Personal | Zuli Tums
1129 Views
Advertisement


text:
OMULABIRIZI we Mukono Kitaffe mu katonda James William Ssebaggala asabye Gavumenti ya Uganda okuvaayo bunnambiro okutaasa ettaka ly’amasinzizo elitwalibwa bannakigwanyizi.
Bino Omulabirizi Ssebaggala yaby’ogeredde mu Busabadiikoni bwe Mpumu obuggya obw’akutuddwa ku Busabadiikoni bwe Ngogwe nga bwakutandika okukola omwaka ogujja saako n’oBusumba bwe Namakwa ku Kkanisa ya St Stephen ku kitebe ky’Obusumba mu Busabadiikoni bwe Nassuuti mukaweefube gwaliko ow’okusisinkana abakulembeze ba amakkanisa n’okubazzaamu amaanyi oluvannyuma lw’okugyibwa ku muggalo.
Kinajjukirwa nti Omulabirizi Ssebaggala nga yakatuuzibwa mu Bulabirizi buno yasanga kisaddaaka baana nga kikute wansi ne waggulu era n’abeera musaale nnyo okulaba nga ebikolwa bino bilwanyisibwa, era wano we yasinzidde n’ategeeza nti ekibba ttaka ly’ekkanisa kiyitiridde, nasabye Gavumenti okuteeka ennyo essira ku Ttaka ly’amasinzizo kubanga oli ayinza okulowooza abbye puloti naye abera atutte lya kkanisa ya Uganda yonna.
Ye Ssabadiikoni w’e Ngogwe Ven Rev Charles Bukenya bweyabadde ayogerako n’abakulembeze bano yabebazizza okukola ennyo okusingira ddala okuwagira Obulabirizi era wano we yabasiibulidde n’abasaba okukola n’amaanyi nga batandika Obusabadiikoni bwe Mpumu.Mukomye okunyaga ettaka lye Kkanisa, Omulabirizi Ssebaggala akangudde ku ddoboozi
Mu ngeri y’emu Ssabadiikoni omulonde ow’eMpumu Ven Robert Kiwanuka Mulinde nga yabadde omusumba w’Obusumba bwe Mpumu yategeezezza nti kaweefube gw’ebatandise wakumaliriza ennyumba ya Ssabadiikoni ate n’okugula ebyo ebyetaagibwa ebiteekwa okubeera ku kitebe ky’Obusabadiikoni buno obupya.
Wabula ye Ssentebe w’ababaka ba palamenti abava mu Buganda mu lukiiko olukulu olw’eGgwanga nga ye mubaka wa Mukono ey’amaserengeta Hon Johnson Muyanja Ssenyonga yekokodde obubbi bw’ettaka ly’ekkanisa obukyase ensangi zino ate nga buzingiramu ne bassentebe be byalo n’awanjagira abaweereza be kkanisa okuvaayo okulwanyisa omuze guno.
Muyanja era yasabye abakristaayo b’Obussabadiikoni bw’eMpumu obuggya okutwala obuweereza ng’ensonga enkulu n’okulaba ng’ekitundu kino kikulakulana n’abasaba okulonda abakulembeze ab’ensonga.
Ate ye Omusumba w’Obusumba bwe Namakwa Rev John Musoke yagambye nti abakulisitaayo bangi tebakyalina kwagala okwasooka abalala okukungaana kutono nnyo mu kkanisa nagamba nti n’amaka mangi galimu obutabanguko ekissizza ennyo obukkiriza.
Do you have a story in your community or an opinion to share with us: Email us at editorial@watchdoguganda.com


text:
Abayisirayiri Babonyaabonyezebwa
11:1 Lub 46:8Gano ge mannya ga batabani ba Isirayiri, era ye Yakobo, abajja naye mu Misiri; buli omu n’ab’omu nnyumba ye:
2Lewubeeni, ne Simyoni, ne Leevi ne Yuda,
3ne Isakaali, ne Zebbulooni, ne Benyamini,
4ne Ddaani, ne Nafutaali, ne Gaadi, ne Aseri.
51:5 Lub 46:26Abaana bonna awamu Yakobo yennyini be yazaala baali bawera nsanvu1:5 ebiwandiiko ebimu bigamba nsanvu; kyokka ebiwandiiko ebyasangibwa mu Nnyanja ey’Omunnyo bigamba nsanvu mu bataano; Yusufu ye, yali yabeera dda mu Misiri.
61:6 Lub 50:26Awo Yusufu n’afa; ne baganda be ne bonna ab’omulembe ogwo ne bafa. 71:7 Lub 46:3; Ma 26:5; Bik 7:17Naye Abayisirayiri ne bazaala nnyo, ne baala, ne bayitirira obungi, era ne baba ba maanyi nnyo; ne bajjula ekitundu ekyo mwe baali.
8Awo ne waddawo kabaka omuggya mu Misiri ataamanya Yusufu. 91:9 Zab 105:24-25N’agamba abantu be nti, “Abayisirayiri batuyitiriddeko obungi era ba maanyi. 101:10 a Zab 83:3 b Bik 7:17-19Ka tubasalire amagezi baleme kweyongera bungi. Kubanga singa wagwawo olutalo ne beegatta n’abalabe baffe, ne batulwanyisa, balituddukako ne bava mu nsi eno.”
111:11 a Kuv 3:7 b Lub 15:13; Kuv 2:11; 5:4; 6:6-7 c Lub 47:11 d 1Bk 9:19; 2By 8:4Bwe batyo ne babateekako bannampala bababonyeebonye n’emirimu egy’obuwaze; ne bazimbira Falaawo ebibuga eby’amaterekero, Pisomu ne Lamusesi. 12Naye gye baakoma okutuntuzibwa, ate gye baakoma okweyongera obungi, ne basaasaana wonna. Abamisiri ne bakyawa abaana ba Isirayiri ate nga bwe babatya. 131:13 Ma 4:20Ne bongera okutuntuza abaana ba Isirayiri n’obukambwe. 141:14 Kuv 2:23; 6:9; Kbl 20:15; Zab 81:6; Bik 7:19Obulamu bw’Abayisirayiri ne bubakaayirira nga bakozesebwa ng’abaddu; nga batabula ebbumba okukola amatoffaali; n’emirimu egya buli ngeri egikolebwa mu nnimiro. Mu mirimu egyo gyonna baabakozesanga n’amaanyi era n’obukambwe.
Falaawo Awa Abazaalisa Ekiragiro
15Awo kabaka w’e Misiri n’ayogera n’abazaalisa b’Abaebbulaniya, amannya gaabwe Sifira ne Puwa1:15 Sifira ne Puwa baali abazaalisa Abaebbulaniya., n’abagamba nti, 16“Bwe mubanga muzaalisa abakazi Abaebbulaniya, ne mulaba ng’omwana wabulenzi, mumuttanga bussi, naye bw’abanga owoobuwala, mumulekanga n’alama.” 171:17 a nny 21; Nge 16:6 b Dan 3:16-18; Bik 4:18-20; 5:29Naye abazaalisa baali batya Katonda, nga bamussaamu ekitiibwa, ebyo kabaka w’e Misiri bye yabalagira ne batabikolerako, n’abaana abalenzi nabo ne babaleka ne balama. 18Kabaka w’e Misiri n’ayita abazaalisa, n’ababuuza nti, “Kiki ekibakozesezza bwe mutyo, okuleka abaana abalenzi ne balama?”
191:19 Yos 2:4-6; 2Sa 17:20Abazaalisa, ne baddamu Falaawo nti, “Abakazi Abaebbulaniya tebali ng’abakazi Abamisiri; bo balamu bulungi era ba maanyi; abazaalisa we bagendera okubatuukako nga bamaze okuzaala.”
201:20 nny 12; Nge 11:18; Is 3:10Katonda, n’ayisanga bulungi abazaalisa n’abawa emikisa. Abaana ba Isirayiri ne beeyongera nnyo obungi era ne baba ba maanyi nnyo. 211:21 1Sa 2:35; 2Sa 7:11, 27-29; 1Bk 11:38Olwokubanga abazaalisa bassangamu Katonda ekitiibwa, nga bamutya, n’abawa ezzadde.
221:22 Bik 7:19Falaawo n’alyoka alagira abantu be bonna nti, “Buli mwana wabulenzi Abaebbulaniya gwe banaazaalanga mumusuulanga mu mugga Kiyira, naye owoobuwala mumulekanga.”


text:
26311 Views
Intro A John Blaq Bwoy Bwoy Mr. Aya Baasi Your Bwoy Wani Verse 1 When love for me never sabotage it We are too tight like a Dube Concert Omukwano gwaffe gwa bbeeyi ssi layisi Tegulifa mangu ssi mata mabissi Omukwano gw'olina mufirika Guno tegutera kulabika Gwe wakimala nawanika Byonna nabitala nayalika Anyway, inna your love I confide Bwe kuba kubuuza you consult Totya bigambo tebikomya life Oli feeder ssi parasite Chorus Maama Bulamu Mu nsi muno oli omu Tewali kibulamu Gwe nkigamba oli omu Kabiriiti Maama Bulamu Mu nsi muno oli omu Kabiriiti Tewali kibulamu Gwe nkigamba oli omu Kabiriiti Oli omu ati Verse 2 My lady African butterfly sailing Ffe tuli ku mmeeri Bwe tuva wano ku woteeri Olina ennyonta can I give you water? My queen yenze Kabaka Bwe mba ngwa singa ombaka Mu kifuba kyo ne neebaka N'onnyumiza ku love story, love story Nga tuli babiri in my bed babe N'onnyumiza ku love story, love story Favorite bed time story babe Anyway, inna your love I confine Bwe kuba kubuuza you consult Totya bigambo tebikomya life Oli feeder ssi parasite Chorus Maama Bulamu Mu nsi muno oli omu Tewali kibulamu Gwe nkigamba oli omu Kabiriiti Maama Bulamu Mu nsi muno oli omu Kabiriiti Tewali kibulamu Gwe nkigamba oli omu Kabiriiti Oli omu ati Verse 3 Ku lulwo babi bali balifa ndaaza, balidaaga Ku lulwo n'ebigambo byange ndibisengejja Wulirizanga, ne bwendiba nga nnyomba Sirikozesa biri ebigambo ebitunga Ne bwendiba nga nnwana Sirikukubisa gyiri emiggo egikaabya Anyway, inna your love I confide Bwe kuba kubuuza you consult Totya bigambo tebikomya life Oli feeder ssi parasite Chorus Maama Bulamu Mu nsi muno oli omu Tewali kibulamu Gwe nkigamba oli omu Kabiriiti Maama Bulamu Mu nsi muno oli omu Kabiriiti Tewali kibulamu Gwe nkigamba oli omu Kabiriiti Oli omu ati
Advertisement
Mpa Collabo | John Blaq
1990 Views
Hello Hullo | John Blaq
5887 Views
Nekwataako | John Blaq
7014 Views
Ebyalagirwa | John Blaq
13021 Views
Maama Bulamu | John Blaq
26312 Views
Do Do Dat | John Blaq
11621 Views
Makanika | John Blaq
12790 Views
Obubadi | John Blaq
8799 Views
Tukwatagane | John Blaq
6195 Views
Kola | Daddy Andre
1359 Views
Oba Onfuna [Owebina] | Fixon Magna
1085 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Amawulire
Abadde akukusa abaana afiridde mu kkubo nga bamutwala mu ddwaliro
Ivan Ssenabulya
September 20th, 2021
Bya Juliet Nalwooga
Omusajja agambibwa nti abadde kungwa mu kukusa abantu, afiridde mu kkubo bwebabadde bamutwala mu ddwaliro lya Matany hospital mu disitulikiti ye Napak.
Omugenzi ye John Lomilo abadde aweza emyaka 59, ngabadde mutuuze ku kyalo Alekilek mu gombolola ye Iriiri e Napak.
Ono baamukutte nabaana 8 abali mu mu myaka wakati wa 6 ne 15.
Poliisi egamba nti yatemezeddwako abantu babulijjo, ku musajja ono agambibwa nti abaddenga akukusa abaana okubatwala e Busia nabamu okubayingiza munda mu kibuga Nairobi e Kenya, nebatandika okukola lejjalejja
Wabula bweyabadde mu mikono gya poliisi kyategezeddwa nti mulwadde, era nebagezaako okumutwala mu ddwaliro okufuna obujanjabi obwamangu.
Omwogezi wa poliisi mu kitundu kya Mt Moroto, nga ye Mike Longole akaksizza okuka kwe, wabula agambye nti balinze alipoota zabasawo zezinabakakasa kiki ekimuviriddeko okufa.


text:
Eggye lya UPDF ligudde ku nkambi egambibwa okuba nti mwemubadde mutendekebwa abayekera ba ADF mu bitundu bya Luweero.
UPDF egamba nti emaze ebbanga nga ekola okunonyereza ku nkambi eno, okutuusa lwebagiguddeko.
Omwogezi wa UPDF Brigadier Gen. Felix Kulaigye ategezezza nti enkambi yábayeekera bano erabika ng’emaze ebbanga nga bagikozesa, wabula talambuludde oba nga baliko abayeekera bebasanzeeyo.
Kulaigye ategezezza CBS nti bakyaliko ensonga zebakyetegereza ku nkambi eno, era n’asuubiza nti olunaku olw’enkya olw’okuna kwebagenda okulambululirako ebijikwatako.
Kulaigye asuubizza nti bakutwala bannamawulire berabireko ku nkambi eno.
Abayeekera aba ADF government ezze ebalumiriza nti basensedde eggwanga lino, era nti bebazze batega bbomu ezizze zifiiramu abantu abawerako, nga ne bbomu ezaakasembayo mu kibuga Kampala zaafiiramu abantu musanvu.
Mu kiseera kino UPDF eyongedde ebikwekweto ku bayeekera ba ADF ng’ebanoonya wano munda mu Uganda ne mu bibira bya Democratic Republic of Congo.


text:
BYA BRIAN MUGENYI
Mu bufunze
Erinnya: Jude Muleke
Emyaka: 43
By’akola: Pookino, mulimi
Abazadde: Gabriel Ddungu ne Simplicia Natembo
Omukyala: Sylvia Namagembe
Gye yasomera: Naluzaali Primary School, Bukalasa Major Seminary ne Uganda Martyrs University Nkozi
Kkiraabu: Chelsea
Abazannyi abénkizo
Petr Cech
Didier Drogba
Robert Huth
Carlton Cole
Arjen Robben
Gren Johnson
Jude Muleke, ye Pookino omuggya eyadidde Vincent Mayiga mu bigere. Abasibuka e Buddu, eno woofiisi bagimanyi bulungi. Pookino, yáyambako Kabaka okulamula essaza lyé Buddu.
Bakungu batono nnyo abaweereza e Mengo nga bamanyi ebyémizannyo. Ndowooza lwakuba bangi Omutanda abawa obwami nga batuludde mu myaka. Okwawukanako na bano. Pookino Mulele musajja munnabyamizannyo yadde nga si waakwemulisa ngábavubuka bénnaku zino. Muwagizi wa Chelsea, ezannyira mu English Premier League. Wammanga, akulaga engeri gye yajja okugiwagiramu.
Drogba amuleeta ku Stamford Bridge
Mu sizoni ya 2005, Chelsea yali eyokya. Mu kiseera kino, Chelsea yali wansi w’omutendesi Jose Mourinho era Muleke we yatandikira okugiwagira. Ensonga eyamuwagiza kkiraabu eno, ye muzannyi Didier Drogba eyajojobyanga ttiimu ya Arsenal, ebiseera ebyo, eyali wansi w’omutendesi Arsene Wenger.
Drogba, 41, yali muteebi kayingo, bwe yayabulanga, nga kkipa ne bwe baba bamutenda, ateekwa okuteeba. Pookino ayongerako nti Drogba yali mukulembeze mulungi eri banne era baamuwanga ekitiibwa. Pookino agamba nti Mourinho buli lwe yassanga Drogba ku lukalala lwábazannyi abagenda okutandika akazannyo, ngámanyirawo nti endiba egenda kunyuma. Muleke agamba Drogba yamwagala nnyo era yawalirizibwa n’okutandika okwambala emijoozi gya Chelsea ng’emabega kuwandiikiddwako Drogba.
Kyokka yadde Drogba ye yasinga okumusika omutima, nómukwasi wa ggoolo Petr Cech yamumatira nga kwótadde nábazannyi abalala nga: Robert Huth ne, Carlton Cole, Arjen Robben ne Gren Johnson.
Pookino yandiba omutuufu, okutwaliza awamu, Drogba obulamu bwe bwonna, omupiira yasinga kuguzannyira kkiraabu ya Chelsea era ng’awamu, yabazannyira emipiira 254 n’abateebera ggoolo 104. Drogba yatandika okuzannya omupiira ku myaka 18 mu kkiraabu ya Le Mans eyakazibwako erinnya lya ‘The Blood & Golds’ mu liigi ya Bufalansa. Muleke agamba nti bwe yejjukannya ennyo enzannya ya Drogba, námugeraageranya nábazannyi abali mu kkiraabu nga bavuya buvuya, ayongera okumusubwa.
Uefa Championa League wa 2012 yamukolera
Ekimu ku bintu Muleke by’atalyerabira ku muzannyi ono, ye ggoolo gye yateeba FC Barcelona mu Uefa Champions League wa 2012 eyakutula omutima gw’omutendesi Tito Vilanova. Pookino agamba nti ne gye buli kati, alabika taddanga ngulu.
Muleke agamba nti obutafaananako na bazannyi balala Abafirika, abatuuka e Bulaaya ne bakola amalala, ye Drogba yamanya ennaku ye era n’ajiganyulwamu. Annyonnyola nti alabyeko ku bazannyi abafunye omukisa okuzannyira ku kkiraabu ennene wabula ne batasobola kweyubula kimala nga Drogba.
Wano amatira Onyango
Ku butaka, Pookino talinaawo kkiraabu ya nkalakkalira kyokka agoberera nnyo omukwasi wa ggoolo Denis Onyango, Mamelodi Sundowns, eya South Africa akwatira ne Uganda Cranes. Agamba nti Onyango, 34, ategeera kye bayita ggoolo ng’ate musajja mukulembeze mulungi.
Gye buvudeko, ekitongole kya International Federation of Football History and Statistics, mu 2016, kyalonda Onyango ng’omukwasi wa ggoolo ow’e 10 mu nsi yonna. Ng’omuzannyi, Onyango naye oyinza okugamba nti buli kimu akikoze. Muleke agamba nti mu kiseera kino, Uganda erina abakwasi ba ggoolo bangi: Charles Lukwago, Salim Jamal, Robert Ondongkara, James Alitho ne Joel Mutakubwa kwossa n’abalala naye Onyango tannafuna amuvuganya.
Mu biseera Onyango we yazannyira kkiraabu ya SC Villa, Muleke agamba nti lwe yatandika okwagala ennyo Onyango. Eno yali sizoni ya 2004-2005 we bawangulira ne liigi n’obubonero 67. Ebiseera ebyo Villa-Joogo yali eyokya nga toyinza kunyumya ku SC Vipers oba KCCA eziriko mu kiseera kino.
Gye buvuddeko, Mark Anderson, eyaliko omukwasi wa ggoolo ya Mamelodi Sundowns, yatenderezza omutindo n’ekitone kya Onyango. Anderson yagamba nti Onyango muzannyi ayina ekitone eky’owaggulu ate nga mukkakkamu naddala ng’ali mu kisaawe.
Do you have a story in your community or an opinion to share with us: Email us at editorial@watchdoguganda.com


text:
Eyaliko Ssentebe w’Akakiiko kebyokulonda aketengeredde aka Independent Electoral Commission Uganda Eng. Badru Kiggundu yavuddeyo neyeyama okuwagira mutabani w’omugenzi Jacob Oulanyah ku kifo ky’omubaka wa Omoro County wadde talondera mu kitundu kino.
Andrew Ojok yalondebwa Pulezidenti Yoweri Kaguta Museveni okukwatira ekibiina kya National Resistance Movement – NRM bendera nga agamba nti ye muntu omutuufu okuddira kitaawe mu bigere okumalayo emyaka 4.
Kiggundu yategeezezza nga Pulezidenti Museveni ne ttiimu ye bwebakola okusalawo okutuufu kwatalabangako kuba Ojok alina obusobozi obuweereza abantu bomu Omoro okusinziira ku magezi ge.
Kiggundu nga kati ye Ssentebe wa bboodi ya NWSC yabyogeredde mu kibuga Gulu bweyabadde akwasibwa ettaka lyokuzimbako etterekero ly’amazzi mu kitundu ekyo.
Kiggundu eyamala emyaka 14 ku bwa Ssentebe bwa EC okutuusa mu 2016 bweyakwatibwa ku nkoona yanenyezebwa aboludda oluvuganya Gavumenti olwokuwagira Pulezidenti Museveni wamu ne NRM.


text:
January /Nampira
February /Namusebuko
March/ Mulyaiva
April /Namubonge
May /Namatu
June/ Namwendwa
July/ Namugero
August/ Nabirime
September/ Namugozi
October/ Namutyabuko
November /Nkazaluya
December /Namuwawuzo
(Andrew Kaggwa)
MAFUBIRA PULAYIMALE
AKAKIKO K’OLUGANDA, OLUSOGA, OLUGWERE KATONGOIZA EBIBIINA BY’OKUSOMA MU MASSOMERO
AKAKIKO akavunanizibwa okutumbula ennimi edhobuwangwa aka Luganda, Lusoga, Lugwere katongoyiza ebibina by’abassomi nkhani Readers Clubs ebinasomesanga abana ku massomero ennimi edhobuwangwa nailala olusogha.
Ebibiina bino byatongozeibwa mu massomero okwabaire elya Mafubira Primary School nhi Spire Road Primary School era nga akakiiko k’abatoneire ebitabo eby’okusoma nkhani Text Books.
Omugenhi omukulu ku mukolo yabaire omulambuuzi w’amassomero mu kitundu kya Butembe mu disitulikiti ye Iyindha, Lydia Namuwaya.
Namuwaya yeinhamiire olw’abassomesa abangi abatendekebwa mu luzungu era balukozesa ku massomero gyebaba bawerezeibwa okussomesa ekintu ekileteire abana obutasoma mu nnimi dhaibwe edhobuwangwa.
Yasabye akakiiko ka Luganda, Lusoga, Lugwere okuvaayo kategeke emissomo egy’okubangula abassomesa okussomesa mu nnimi edhobuwangwa basobozese abana okudhimanha badhogere era badhiwandiike.
Namuwaya yasabye abazaire okwongera okussomesa abana baibwe olulimi oluzaliranwa geza nga olusogha mukiseera abana kyebatandikiramu okweegha okwoghera.
Pulezidenti w’akakiiko kanho aka Luganda, Lusoga, Lugwere ayetebwa Margaret Nankinga yabairewo mukutongozza ebibiina ebyo mu maasomero era yakobye nti abakulembezze b’amawangha ag’endhawulo mu Africa batyama mu lukiiko olwa African Union baikiriziganhia okutumbula ennimi edhobuwangwa mu mawangha gaibwe nga babita mu kakiiko ka African Academy of languages (ACALAN).
Era mu Uganda akakiiko ka ACALAN kayongera k’atondagho akakiiko ka Luganda, Lusoga, Lugwere Cross boarder Language Commission nga kamazze omwaka mulamba bukya katondhebwagho.
Nankinga yakobye nti abassomesa n’abakoze ekinene okukyayisa abana mu massomero okussoma mu nnimi edhobuwangwa olwokuba buli kyebabassomesa, kiba mu lulimi luzungu era n’okusaba abassomesa bakyuseemu bakubirizze n’okwendeza abana olulimi lwaibwe Olusogha.
Yayongeireku nti ennimi edhobuwangwa dhirina bingi byedikweeka okugeza nga amagezi g’obuzaliranwa, amagezi ag’ekikugu, empisa dhaibwe edhobuntu nebindhi bingi byebatasainhe kufiirwa.
Yainhonhoire nti omwana yena yena bwayega ennimi edhobuwangwa kimwanguyira okussoma obutabo obw’engero, okuwandiika n’okwegha ennimi edhindhi mubwangu.
Nankinga yasabye abakulu b’amassomero balonde mu bassomesa baibwe abanakulira ebibiina ebyo ebyatongozeibwa mu massomero gaibwe.
Abana abassomi baasomye engero edhabaire mu lulimi Olusogha era abandhi baayemba enemba edholusoga.
(DONALD KIRYA)
Mafubira Primary
Spire Road Primary
E BUSOGA KUSAGAMBA, B’AFUNIE KYABAZINGA OLUVAINHUMA LW’EMYAKA MUKAAGA
Abasoga b’afunie akaseko ku matama oluvainhuma lw’okufuna Kyabazinga omuyaaka oti mugaire, nga ni William Gabula Nadiope 1V, eyalondeibwa ku kitebe ky’Obwakyabazinga e Bugembe.
Kyabazinga Gabula, mwidhukulu w’eyaliku Kyabazinga wa Busoga,Sir William Wilberforce Kadhumbula Nadiope,yalondebwa Abalangira 10, abaikirizagania nti Gabula n’asaniire okutwala Busoga mu maiso, nti naidha okutoolawo enkeyana edh’obusika endhibairewo okumala emyaka omukaaga.
Abalangira okutuuka ku kino b’ali batuukiriza obweyamo bwebaakolera Abasoga nti 27 August lulija okutuuka nga Busoga bali kukiraga bulage Kyabazinga era bwekyaabaire, b’alonda Gabula nga 23 August 2014.
W’osomera bino, Gabula b’amutuumye amainha agaweraku nga Kyabazinga, landiroodi, Ekisegese ekitaliibwa Nsolo, Liiga lyante eritaliibwa nseete, Iseiffe, Lwiigi lwa ngada, Maino ga ngoina agaluma ni kolaansi, n’agandi mangi.
Gabula yabiseemu nga tavuganhiziibwa.
Okulondebwa kwa Gabula kw’abaire kwa kibwaatukira kuba ezira eyamahie kuba Abalangira 10 b’abaire baidhye okusemba amainha g’aba Minisita ni Katukiro wa Busoga, Abaire akola nga Kyabazinga, David Kaunhe Wakholi geyabaire aleese, meeni ekintu ky'edomola omulundi mulala by’aira mu bya kulonda Kyabazinga.
Ng’Abasoga bwebakoba bati “Azirawo tibamugulira mukazi,” Gabula yabitamu nga tavuganhiziibwa kuba Omulangira Edward Colombus Wambuzi abaire akeeyanira eikonero yali taidhye.
Oidhi okuva einhuma ere, Wambuzi abaire y’epena enkiiko edh’Abalangira ng’akoba mbu tikimwetaagisa kwidha kuteesa kubya Busoga kuba mbu ni Kyabazinga wa Busoga, eyalolondebwa nga 30 0ctober 2008 nga Ise Henry Wako Muliko y’akafa.
Abalangira ab’alonze ni bano n’Amaasaza gaibwe: Wellington Tabingwa Nabwana (Luuka), Patrick Izimba Gologolo (Kigulu), Samuel Kamaga Nkono (Bukono), Samuel Nkuttu Menyha (Bugweri), William Gabula Nadiope 1V(Bugabula BB-Kamuli), Jahi Juma Luba Munuulo (Bunyha), John Ntale Nanhumba (Bunyholi) David Kaunhe Wakholi (Bukholi) , Yekoniya Isiko Kisiki( Busiki) ni Yasin Ntembe Waguma.
Ng’amaze okulondebwa, b’amulaze Olukiiko lwa Busoga ku kitebe ky’Obwakyabazinga era lw’amwiikiriiza ate b’amutwala mu kasozi Mpumwire yebaamukoleireku emikolo egy’ekinnansi, wagati mu nduulu, emizira, engoma, engalabe, ensaasi n’engwaala edh’Abaswezi.
Wiki eweire, Pulezidenti Museveni yayese Kyabazinga Maka g’Obwapulezidenti Entebbe y’amuyozaayoza b’alya n’ekyemusana era yasuubiza okuba omugeni omukologho ku mukolo gw’okumutwiikira (Cononation).
Enteekateeka gy’okutyama Kyabazinga dhija mu maiso waire ng’Omulangira Wambuzi ali kw’ekalakaasa nti ni Kyabazinga omutuufu, era nti n’ajja okwingira Olubiri gavumenti lweyazimbira Obwakyabazinga ku kasozi e Igenge.
Buti buli w’obita, ekiri ku minwa dh’Abasoga kya kuwaana Kyabazinga, bati “Gabula afumvughe (awangaale), obufulu bufe abaana bawone olunkusense.”


text:
Club y’omupiira omuzannyira munnauganda omukwasi wa goolo Dennis Masinde Onyango eya Mamerodi Sundowns,esitukidde mu liigi ya babinywera eya South Africa omulundi ogw’okutaano ogw’omudiringanwa.
Mamerodi Sundowns okutuuka ku buwanguzi egudde amaliri ga 0 – 0 ne club ya Cape Town City eri mu kifo eky’okusatu.
Mamerodi Sundowns ewangudde liigi eno okuva mu season ya 2017/18 okutuuka kati.
Dennis Onyango kati awangudde liigi ya South Africa omulundi ogw’omwenda.
Ebikopo mukaaga abiwangudde ne club ya Mamerodi Sundowns, ate ebikopo bisatu yabiwangula ne club ya Supersport United.
Onyango yaliko captain wa Uganda Cranes,era yali mukwasi wa goolo.
Mamerodi Sundowns ewangudde ekikopo n’obubonero 58, ng’esingako Royal AM eri mu kifo eky’okubiri obubonero 13.
Royal AM erina obubonero 45, ng’ebulayo emipiira 4 okuggalawo liigi eno.
Mamerodi Sundowns egenze okuwangula liigi eno nga club ya Petro De Luanda eya Angola, yakamala okugiwandula mu mpaka za CAF Champions league baabadde ku mutendera gwa quarterfinals.


text:
Olubereberye 2
Endagaano Enkadde nʼEndagaano Empya
2 Bwe bityo eggulu n’ensi awamu ne byonna ebigirimu ne biggwa okukolwa.
2 (A)Ku lunaku olw’omusanvu Katonda yali amaze ebyo byonna bye yali akola; n’awummulira ku lunaku olwo ng’ava ku mirimu gye gyonna gye yakola. 3 (B)Bw’atyo Katonda olunaku olw’omusanvu n’aluwa omukisa n’alutukuza; kubanga ku olwo Katonda kwe yawummulira emirimu gye yakola mu kutonda.
Adamu ne Kaawa
4 Ebyo bye bifa ku ggulu n’ensi nga bwe byatondebwa, Mukama Katonda we yamalira okutonda eggulu n’ensi.
5 (C)Tewaaliwo muddo gwonna ku nsi wadde ekimera kyonna, kubanga Mukama Katonda yali tannatonnyesa nkuba ku nsi era nga tewali muntu ow’okulima ettaka. 6 Naye ensulo n’eva mu ttaka n’efukirira ensi yonna. 7 (D)Mukama Katonda n’akola omuntu okuva mu nfuufu ey’oku nsi n’amufuuwa mu nnyindo omukka ogw’obulamu. Omuntu n’aba omulamu. 8 (E)Mukama Katonda yali asimbye ennimiro Adeni ku luuyi olw’ebuvanjuba, omuntu gwe yabumba n’amuteeka omwo. 9 (F)Mukama Katonda n’ameza mu ttaka buli muti ogusanyusa amaaso era omulungi okulya. N’ateeka omuti ogw’obulamu, n’omuti ogw’okumanya ekirungi n’ekibi wakati mu nnimiro.
10 Omugga ne gusibuka mu nnimiro Adeni ne gukulukuta okulufukirira, ne gwanjaalira omwo ne guvaamu emigga ena. 11 Erinnya ly’ogusooka Pisoni, gwe gwo ogukulukuta okwetooloola ensi ya Kavira, awali zaabu; 12 ne zaabu y’ensi eyo nnungi; mulimu bideriamu n’amayinja onuku. 13 Omugga ogwokubiri ye Gikoni, gwe gukulukuta okwetooloola ensi ya Kuusi.[a] 14 (G)N’erinnya ly’ogwokusatu ye Tigiriisi ogukulukutira ku buvanjuba bwa Bwasuli. Ogwokuna ye Fulaati.
15 Mukama Katonda n’ateeka omuntu mu nnimiro Adeni agirimenga era agikuumenga. 16 Mukama Katonda n’alagira omuntu nti, “Emiti gyonna egy’omu nnimiro olyangako, 17 (H)naye omuti ogw’okumanya ekirungi n’ekibi ogwo togulyangako, kubanga lw’oligulyako tolirema kufa.”
18 (I)Mukama Katonda n’ayogera nti, “Si kirungi omuntu okuba yekka, nnaamukolera omubeezi amusaanira.” 19 (J)Naye olwo Mukama Katonda yali amaze okukola ensolo zonna ez’omu nsiko n’ebinyonyi eby’omu bbanga. N’abireeta eri omuntu abituume amannya. Buli kiramu omuntu nga bwe yakiyita, lye lyabeera erinnya lyakyo. 20 Bw’atyo omuntu n’atuuma buli nsolo ey’awaka, n’ebinyonyi eby’omu bbanga n’ensolo ez’omu nsiko amannya.
Adamu yali tannaba kufunirwa mubeezi. 21 Mukama Katonda n’aleetera omusajja otulo tungi nnyo ne yeebaka; bwe yali nga yeebase n’amuggyamu olubirizi lumu, n’azzaawo ennyama. 22 (K)Mukama Katonda n’atonda omukazi okuva mu lubiriizi lwe yaggya mu musajja n’amumuleetera.
23 (L)Omusajja n’agamba nti,
“Lino lye ggumba ery’omu magumba gange,
ye nnyama ey’omu nnyama yange,
anaayitibwanga mukazi;
kubanga aggyibbwa mu musajja.”
24 (M)Noolwekyo omusajja ky’anaavanga aleka kitaawe ne nnyina ne yeegatta ne mukazi we, ne bafuuka omubiri gumu.
25 (N)Omusajja n’omukazi baali tebambadde, naye nga tewali akwatirwa munne nsonyi.
Footnotes
- 2:13 Kuusi, mu Ndagaano Enkadde, ly’erinnya ly’ekifo mu Lwebbulaniya eky’e Sudaani oba Buwesiyopya. Omugga ye Kiyira.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Alipoota ekwata ku nkola ya parish development model eraze nti entekateeka eno esinze kwenyigiramu bannabyabufuzi naddala ab’ekibiina ekiri mu buyinza ki NRM, ekiyinza okuviiriddeko obutali bwenkanya mu ngabanya y’ensimbi zino, n’abantu okugiraba ng’eby’obufuzi okusinga ebyenkulakulana.
Ba kansala b’ebitundu abatuuka obutereevu ku bantu, tebamanyi nteekateeka ya nkola eno.
Okunoonyereza kuno nga kukoleddwa ekitongole ki Community Integrated Development Initiative CIDI Uganda,kulaze nti nábabaka ba parliament bennyini enteekateeka eno tebagitegeera bulungi.
Alipoota eraze nti singa enkola ya parish development model teddamu kulambikibwa, bannansi abankuseere ebitundu 63% bakusigala mu bwavu.
Amyuka ssenkulu wékitongole ki CIDI Hellen Kasujja asabye government ekole ekisoboka esobozese abakulembeze ku buli mutendera okwenyigira mu nteekateeka zaayo, kiyambeko mu kukendeeza ku nsimbi ezifiira mu buvuyo.
Hellen Kasujja abadde yeetabye mu musomo ogwokubangula bakansala ku ngeri yÓkutumbula obuweereza mu bantu bebakulembera,okubadde e Nakawa.
Omubaka wa parliament owa Nakawa East Nsubuga Ronald Balimweezo agambye nti waliwo obutali bwenkanya bungi mu ngabanya yénsimbi mu miruka egirina abantu abangi n’egirina abatono.
Agambye nti enkola y’okugiwa omutemwa gw’ensimbi ogufaanagana yandibadde ekyusibwa,ezigiwebwa okusinziira ku bungi bw’abantu bwegirina.
Mu nteekateeka eriwo,buli muluka gwakuwebwa obukadde bwa shs 17 buli mwaka, ezigenda okwewolebwa abantu bekulakulanye.
Omukubiriza wÓlukiiko lw’egombolola ye Nakawa Godfrey Luyombya asabye abavunanyizibwa ku nteekateeka eno, okwekeneenya abantu omusanvu abalondeddwa okuddukanya enkola eno ku buli muluka, muveemu bannabyaabufuzi.
Kansala Winnie Nandudu okuva mu muluka gwe Naggulu era nga munna NRM ,agambye ekituufu tebabangulwanga ku ntekateeka ya Parish Development model, era nga nabyo byebabuulira abantu bawulira biwulire.
Bisakiddwa: Kato Denis


text:
Abakulu ku ssetendekero wa Makerere, batandise ku ddimu ly’okukyusa amakulu g’obubonero bweggwanga noluyimba lweggwanga mu nnimi ezenjawulo, okusobozesa banna Uganda, okubinyonyoka nokusikiriza bannansi ku kwagala ensi yaabwe.
Munteekateeka eno etandise n’okunyonyola banna Uganda, akabonero ka Ngaali, Court of Arm, bendera yeggwanga, n’oluyimba lweggwanga, munnimi ezenjawulo.
Bino bivuunulibwa mu nnimi okuli oluganda, Oluteeso, Olurugwala, n’olunyoro – Rutooro, okusobozesa bannansi, okumanya amakulu gaabyo eri ensi yattu nokubaagaziza okubisaamu ekitiibwa ekyetaagisa.
Bwabadde ayogerera mulukungaana lwabannamawulire mu kutongoza enteekateeka eno ku ssetendekero wa Makerere, Prof Barnabus Nawangwe, amyuka ssenkulu wa University eno, agambye nti abantu bangi tebamanyi makulu gabubonero buno, ssonga obumu bunyonyolwa mu lulimi luzungu.
Prof Nawangwe era ayagala gavumenti obutabo obufulumiziddwa mu nnimi ezenjawulo kunsonga eno, buteekebwe mu masomero agenjawulo nokubuteeka Ku bisomesebwamu abayizi nabo bongere okubinyonyoka.
Dr Paddy Musana, Dr Marion Alina ne Naomi Namanya, abasomesa mu ssetendekero Makerere, era ng beebamu ku baakulembeddemu enteekateeka eno, nokunonyereza kukukyusa obunonero noluyimba lweggwanga munnimi ezenjawulo bagamba nti kino kyagendereddemu okuteekawo enkyukakyuka mu banna Uganda kungeri gyebatunuliramu ebintu ebitwalibwa nti bikulu muggwanga.
Pulojekiti eno yeemu ku buwumbi 30 gavumenti bweyateeka mu ssetendekero wa Makerere okutumbula ebyokunonyereza nokubaako obuyiiya University eno, bwetandikawo.


text:
Abaruumi
Essuula 10
Ab'oluganda, kye njagala mu mutima gwange era kye nsaba Katonda ku lwabwe kye kino, balokoke.
2 Kubanga mbategeeza nga balina okunyiikiririra Katonda, naye si mu kutegeera.
3 Kubanga bwe batamanya butuukirivu bwa Katonda, era bwe bagezaako okutereeza obutuukirivu bwabwe bo bennyini, tebagondera butuukirivu bwa Katonda.
4 Kubanga Kristo ye nkomerero y'amateeka olw'okuweesa obutuukirivu buli akkiriza.
5 Kubanga Musa awandiika obutuukirivu obuva mu mateeka nti abukola ye aliba omulamu mu bwo.
6 Naye obutuukirivu obuva mu kukkiriza bwogera bwe buti nti Toyogeranga mu mutima gwo nti Ani alirinnya mu ggulu? (kwe kuleeta Kristo wansi;)
7 newakubadde nti Ani alikka emagombe? (kwe kulinnyisa Kristo okuva mu bafu.)
8 Naye bwogera butya? Nti, Ekigambo kiri kumpi naawe, mu kamwako, ne mu mutima gwo: kye kigambo eky'okukkiriza kye tubuulira:
9 kubanga bw'oyatula Yesu nga ye Mukama n'akamwa ko, n'okkiriza mu mutima gwo nti Katonda yamuzuukiza mu bafu, olirokoka:
10 kubanga omuntu akkiriza na mutima okuweebwa obutuukirivu, era ayatula na kamwa okulokoka.
11 Kubanga ebyawandiikibwa byogera nti Buli amukkiriza talikwasibwa nsonyi.
12 Kubanga tewali njawulo ya Muyudaaya na Muyonaani: kubanga omu ye Mukama waabwe bonna, ye mugagga eri abo bonna abamukaabirira:
13 kubanga, Buli alikaabirira erinnya lya Mukama alirokoka.
14 Kale balikaabirira batya gwe batannakkiriza? era balikkiriza batya gwe batannawulirako? era baliwulira batya awatali abuulira?
15 era balibuulira batya nga tebatumiddwa? nga bwe kyawandiikibwa nti Ebigere byabwe nga birungi nnyo ababuulira enjiri ey'ebirungi!
16 Naye tebaagondera njiri bonna. Kubanga Isaaya ayogera nti Mukama, ani eyakkiriza ekigambo kyaffe?
17 Kale okukkiriza kuva mu kuwulira, n'okuwulira mu kigambo kya Kristo.
18 Naye njogera nti Tebawuliranga? Weewaawo, ddala, Eddoboozi lyabyo lyabuna mu nsi zonna, N'ebigambo byabyo okutuuka ku nkomerero z'ensi.
19 Naye njogera nti Isiraeri tamanyanga? Musa ye yasooka okwogera nti Ndibakwasa obuggya eri abatali ba ggwanga, Eri eggwanga eritalina magezi ndibasunguwaza.
20 Era Isaaya aguma nnyo n'ayogera nti Navumbulibwa abo abatannoonyanga, Nalagibwa eri abo abatambuulirizangako.
21 Naye eri Isiraeri ayogera nti Obudde okuziba nagololera emikono gyange abantu abatawulira era abagaana.


text:
Besigye Agaliddwa, Awadde Kkooti Obukwalikulizo
Eyali Pulezidenti wa FDC rtd Col Dr Kizza Besigye atabukidde mu kkooti e Nakawa gyasinzidde okuwa omulamuzi obukwakkulizo okuwulira omusango ogumuvunaanibwa era asalewo ekyenkomeredde nga agamba nti akooye okwewuuba nga mu kkooti buli olukedde ate oludda oluwaabi nelusaba nga kkooti okugwongezaayo okusobola okwongera okwetegeka.
Besigye okulya mu ttama abadde alabiseeko mu maaso g’omulamuzi Sajjabi Noah okuwulira omusango ogwamuggulwako okulya mu nsi ye olukwe era eno gyasinzidde nalangira kaliisoliiso wa gavumenti okumumaliranga obudde nga amujwetekako emisango egitaliiyo era gyatalinako bujulizi.


text:
Amawulire
Abatunulizi bébyókulonda kibawedeko ku byabadde mu Omoro
Ivan Ssenabulya
May 27th, 2022
Bya Rita Kemigisa,
Abalondoola ensasanya ya ssente mu byobufuzi wansi wekibiina ki Alliance for Finance Monitoring (ACFIM) bakubye ebituli mukudamu okulonda omubaka wa palamenti mu disitulikiti ye Omoro
Abantu 6 bebavuganyizza mu kulonda kuno okwawanguddwa owa NRM Andrew Ojok eyali mutabani womugenzi Jacob Oulanyah.
Bwabadde ayogerera mu kukubaganya ebirowoozo ku mitimbagano ssenkulu wekitongole kino Henry Muguzi, agambye nti okulonda kwe omoro county kwayingidde mu byafaayo, kubanga wabadeyo okugulirira abalonzi kyeere awatali kukwekamu yadde.
Ono agambye nti abantu obwedda basasulwa emitwalo ebiri buli omu okusobola okugenda mu bifo ewakubiddwa kampeyini naddala ku lunaku omukulembeze weggwanga weyabereddeyo.
Muguzi avumiridde nebikolwa byabakuuma ddembe okwetaba mu kulonda kuno, ate era nga balabidwako nga bakwese nnamba puleeti zémotoka zabwe ne bagulirira abalonzi, okubba obululu n’okukwata nga kwogase okuggalira abalonzi.
Muguzi asabye gavt okukyusa ekifanyi kya kalulu ke Uganda.


text:
Olubereberye 17
Endagaano Enkadde nʼEndagaano Empya
Endagaano y’Okukomola
17 (A)Ibulaamu bwe yaweza emyaka kyenda mu mwenda, Mukama n’amulabikira, n’amugamba nti, “Ndi Katonda Ayinzabyonna, tambulira mu maaso gange obe nga toliiko kya kunenyezebwa. 2 (B)Ndikola endagaano yange naawe era ndikwaliza ddala nnyo.”
3 Awo Ibulaamu n’avuunama; Katonda n’amugamba nti, 4 (C)“Laba, ndikola naawe endagaano, era onoobeeranga kitaawe w’amawanga mangi. 5 (D)Erinnya lyo tokyayitibwa Ibulaamu, wabula onooyitibwanga Ibulayimu, kubanga nkufudde kitaawe w’amawanga mangi. 6 (E)Ndikwaza nnyo nnyini; era ndikufuula amawanga, ne bakabaka baliva mu ggwe. 7 (F)Era ndituukiriza endagaano yange naawe, n’ezzadde lyo mbeere Katonda wo era Katonda w’ezzadde lyo eririddawo. Endagaano eno teriggwaawo emirembe n’emirembe. 8 (G)Era ndikuwa ggwe n’ezzadde lyo eririddawo ensi mw’obadde omusenze, ensi yonna eya Kanani, okuba eyiyo emirembe gyonna; era ndiba Katonda waabwe.”
9 Awo Katonda n’agamba Ibulayimu nti, “Ggwe ky’olina okukola kwe kukwata endagaano yange, ggwe n’ezzadde lyo eririddawo emirembe gyabwe gyonna. 10 (H)Eno y’endagaano yange naawe n’ezzadde lyo eririddawo, gy’onookuumanga: Buli musajja mu mmwe anaakomolebwanga. 11 (I)Munaakomolebwanga ekikuta eky’omubiri gwammwe, ekyo kibeere akabonero ak’endagaano yange naawe. 12 (J)Buli mwana owoobulenzi anaawezanga ennaku omunaana ez’obukulu mu mmwe mu mirembe gyammwe gyonna anaakomolebwanga, 13 oyo azaaliddwa mu nnyumba yo oba gw’oguze n’ensimbi zo okuva ku munnaggwanga anaakomolebwanga. Endagaano yange eteriggwaawo eneebanga mu mubiri gwo. 14 (K)Omwana owoobulenzi yenna atali mukomole, atakomolebbwa kikuta kya mubiri gwe, taabalibwenga mu bantu be, aba amenye endagaano yange.”
Ekisuubizo eri Salaayi
15 Katonda n’agamba Ibulayimu nti, “Era Salaayi mukazi wo, tokyamuyita Salaayi, erinnya lye linaabanga Saala. 16 (L)Ndimuwa omukisa, era ndikuwa omwana owoobulenzi mu ye. Ndimuwa omukisa, alibeera jjajja w’amawanga, bakabaka baamawanga baliva mu ye.”
17 (M)Awo Ibulayimu n’avuunama n’aseka, n’agamba munda ye nti, “Omwana alizaalirwa oyo eyaakamala emyaka ekikumi? Saala ow’emyaka ekyenda alizaala omwana?” 18 Ibulayimu n’agamba Katonda nti, “Isimayiri abeerenga mulamu mu maaso go!”
19 (N)Katonda n’amugamba nti, “Nedda, naye Saala mukazi wo alikuzaalira omwana owoobulenzi, olimutuuma erinnya Isaaka. Ndinyweza endagaano yange naye okuba endagaano etaliggwaawo ku zadde lye eririddawo. 20 (O)Ku Isimayiri nkuwulidde: Laba, ndimuwa omukisa, alyeyongera, ndimwaliza ddala nnyo, aliba jjajja w’abalangira kkumi na babiri, era ndimufuula eggwanga ery’amaanyi. 21 (P)Kyokka ndinyweza endagaano yange ne Isaaka, Saala gw’alikuzaalira mu kiseera nga kino omwaka ogujja.” 22 Katonda bwe yamala okwogera naye, Ibulayimu n’ava we yali.
23 Awo Ibulayimu n’atwala Isimayiri mutabani we n’abaddu bonna abaazaalirwa mu nnyumba ye n’abo abaagulibwa n’ensimbi ze, buli musajja yenna mu nnyumba ya Ibulayimu n’akomolwa buli omu ekikuta ky’omubiri gwe ku lunaku olwo lwennyini, nga Katonda bwe yamugamba. 24 (Q)Ibulayimu yali aweza emyaka kyenda mu mwenda bwe yakomolebwa ekikuta ky’omubiri gwe. 25 Ne Isimayiri mutabani we yali wa myaka kkumi n’esatu bwe yakomolebwa ekikuta ky’omubiri gwe. 26 Ku lunaku olwo lwennyini Ibulayimu ne mutabani we Isimayiri lwe baakomolebwa. 27 N’abasajja bonna mu nnyumba y’abo abazaalirwamu n’abo abaagulibwa n’ensimbi ze okuva eri munnaggwanga, baakomolebwa wamu naye.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Katikkiro Charles Peter Mayiga akuutidde abakyala okukwasa abaana amakubo amatuufu wadde bingi bisobye mu ggwanga kiyambe okutaasa ebiseera by’eggwanga eby’omu maaso.
Okusaba kuno Katikkiro Mayiga akukoledde mu nsisinkano n’aba Mother’s Union okuva mu bulabirizi bw’e Namirembe nga bakulembeddwamu Pulezidenti wabwe omuggya Nnaalongo Roseline Bingi Kawiso, e Bulange Mmengo ku Lwokusatu.
“Twagala okulaba nti amaka gongera okukwasa abaana amakubo amatuufu wadde waliwo ebikyama byetulaba mu Uganda naye tukyasobola okuba n’eggwanga ery’omu maaso eddamu. Nze mukulaba okwange bamaama bateeka okwewala enjogera egamba nti Uganda bwetyo, ffe abasajja nebwetunagisigarako,” Owek. Mayiga bw’alambuludde.
Okusinziira ku Katikkiro Mayiga ebimu ku bigendererwa by’ekibiina bya byakutaba abakyala abafumbo awamu n’okubakumaakuma kuba kizuuliddwa nti abantu bonna ab’omugaso bava mu maka agatebenkedde obulungi.
Mayiga abakuutidde okugunjula obulungi abaana kuba obuvunaanyizibwa n’empisa mu baana okusinga babiggya ku ba maama ababalambika.
Abakyala bano abasabye okuzzaawo enkola y’abakyala okufumbirwa nga bakyali bato kikendeeze ku bakyala abalemwa okufumbirwa kuba ensangi zino abavubuka abasinga tebakyalaba mukwano ng’empagi enkulu mu Buganda nga okusinga batunuulidde byanfuna.
Owek. Mayiga bano abawadde amagezi baddemu okusisinkanya abaana babwe basobole okwemanya kuba bulijjo omuntu atuuse okuwasa omwagalwa amuggya mu bantu bawangaala nabo okulwanyisa ekizibu ky’ ababeezi ababaferera ku mutimbagano.
Kamalabyonna Mayiga abasabye okwezimba kuba kizuuliddwa nti ebimu ebitabangudde amaka be bakyala abasusse obunafu nebalemwa okuyiiya.
Owek. Mayiga Pulezidenti omuggya Roseline Bingi Kawiso, amutegeezezza obubatya bisomoozo kuba obukulembeze kitegeeza kutuukiriza buvunaanyizibwa awamu n’okusala amagezi agavvuunuka ebikalubo era nakakasa nti webamuteeramu obwesige obusobozi buno abulina.
Minisita w’ebyobulamu, enkulaakulana y’Abantu n’ensonga za woofiisi ya Nnabagereka, Oweek Dr. Prosperous Nankindu Kavuma asabye okunyweza okwagala yonna gyebali okusobola okumalawo ebizibu ebibalumba mu maka neeyo gyebawangaalira.
Pulezidenti w’ ekibiina ki ‘Mother’s Union’ e Namirembe, Roseline Bingi Kawiso, asabye Obwakabaka bwa Buganda okubayambako kuba omukyala y’Enkuluze y’Obuwangwa olw’ensonga nti ye musomesa asookerwako nga yasobola okulambika abaana.
Abakyala bawagidde enteekateeka y’emisinde gya Kabaka egy’okubaawo nga 3/ July/ 2022 nga baguze emijoozi gya mitwalo 50.
Ensisinkano eno yeetabiddwamu Minisita Noah Kiyimba, Minisita Mariam Mayanja Nkalubo, Omukubiriza wa Ttabamiruka w’abakyala mu Buganda, Omuzaana Kimbugwe awamu n’abalala.
Bya Francis Ndugwa, Bulange – Mmengo


text:
Bya Kato Denis
Emmundu eseka buteddiza ku ya nsalo ya Uganda ne DRCongo eye Bunagana, ngábayeekera ba UPDF nába FARDC bafuuza abagambibwa okuba abayeekera bákabinja ka M23.
Kigambibwa nti abamu ku baayekera bano bandiba nga bekukumye mu bantu ababundabunda, abaayingidde Uganda okuva mu DRC.
Enkya ya leero abantu abamu babadde batandise okuddayo mu Congo, wayise mbale emmundu netandika okutokota, ngámagye galwanagana nábayeekera.
Waliwo omuntu akubiddwa amasasi nga kigambibwa nti yoomu ku bayeekera ba M23 ababadde batandise okwetabika mu babundabunda, era ono kati ali mu mikono gya UPDF.
Amagye ga UPDF gakulembeddemu omulimu gwókusunsula abantu ababundabunda, okuzuula oba nga temwetabiseemu bayeekera.
Mu kiseera kino emirimu gisanyaladde ku nsalo ku ludda lwa Uganda, abantu balagiddwa okuggalawo business zabwe nábamu okuva mu mayumba gabwe bagire nga betegula ekibabu.
Olunaku lwajjo abantu abasoba mu mitwalo esatu bebagambibwa okuba nti besozze Uganda nga badduka mu DRC, oluvannyuma lwábayeekera ba M23 okuzinda ebyalo byabwe nebawamba abantu ba bulijjo naddala abavubuka abalina ku maanyi.
Ebitundu ebyasinze okukosebwa kuliko Runyonyi, Kyanzo, Bugusa ne Kyengerero,kirometer nga 4 okuva ku ensalo yé Bunagana mu North Kivu e Congo.


text:
Abamu ku babaka ku ludda oluvuganya gavumenti nga bakulembeddwamu abakulira Mathias Mpuuga Nsamba balambudde ku babaka Allan Ssewannyana ne Muhammad Ssegiriinya mu kkomera e Kigo.
Bategeezezza nti bombi basangiddwa ng’embeera yaabwe tesanyusa n’akatono.
Owek Mpuuga agambye nti ababaka, beetaaga okuyambibwa okwamangu bafune obujjanjabi.
Mpuuga agambye nti bagejjeredde wamu n’okwengerera mu mbeera buli omu gyalabira ddala nti siyabulamu.
Agambye nti abasibe bamutegeezezza nti abasawo b’ekkomera bagezezzaako okubayamba naye beetaaga obukugu obusingako ku buli mu kkomera.
Mpuuga asuubizza okukwatagana ne bannamateeka b’ababaka bano n’abantu abalala okukakasa ng’ababaka bano bayimbulwa bafune obujjanjabi bawozesebwe nga bava bweru.
Mpuuga abadde ne Hon Hillary Kiyaga, Hon Joyce Baagala ne Hon Charles Matovu.


text:
Club ya Manchester United egucangira mu liigi ya babinywera eya Bungereza, essaawa yonna yandirangirira, Erik Ten Hag, nga omutendesi omugya owa club eno.
Erik Ten Hag singa alangirirwa wakudda mu bigere bya Ole Gunner Sosha eyagobwa ku mulimu guno Season eno.
Ensonda okuva mu Manchester United ziraze nti enjuyi zombiriri zituuse ku kukaanya, yadde nga Manchester United eraga nti ekyali mu kwogerezeganya nabatendesi abenjawulo.
Manchester United mu katale k’okunoonya omutendesi omugya ebadde eyogereza abatendesi 4 okuli Erik Ten Hag owa club ya Ajax eya Budaaki, Mauricio Pochettino owa club PSG eya France, Luis Enrique owa ttiimu ya Spain ne Julian Lopetegui omutendesi wa club ya Sevilla eya Spain.
Kyokka oluvanyuma lwa Manchester United okutuukirira abatendesi bonna, kirabise nga Erik Ten Hag ayise ebigezo by’okutwala omulimu guno.
Wabula singa basalawo okumuleeta, balina okuliwa obukadde bwa pound 1.7, nti kuba endagano ye ne Ajax ebadde esigaddeko omwaka gumu.
Munne bwebabade ku mbirabye Mauricio Pochettino babadde bakumuliyirira ensimbi obukadde bwa pound 15 ate nga ne PSG tebadde netegefu kumala gamuta.
Manchester United mu kiseera kino etendekebwa omutendesi owe kiseera Ralf Ranginik.


text:
Pulezidenti Yoweri Kaguta Museveni atuuse mu kibuga Oyo-Ollombo ekisangibwa mu Cuvette Region mu Ggwanga lya Republic of Congo gyagenze ku mirimu emitongole ku bugenyi gyeyayitiddwa munne bwebafaananya emirimu Pulezidneti Denis Sassou Nguesso.
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Amawulire
Abantu 12 bebalumiziddwa mu muliro ku VIvo Energy
Ivan Ssenabulya
February 3rd, 2022
Kampuni yamafuta, Vivo Energy Uganda ekakasizza omuliro nokubwatuka okwabaddewo akawungeezi akyise ku Depo yaabwe esangibwa ku mu Kampala.
Mu njega eno abanti 12 bebalumiziddwa nga tebanakakasa muntu yenna eyafudde.
Poliisi yategezezza nga bwekyanonyereza okuzuula ekyavuddeko omuliro guno, ogwaleseewo akassatiro mu bantu ku Dipo eno ne kamuni ezetolodde ekifo kino.
Omwogezi wa Vivo Energy Uganda, Valery Okecho agambye nti abakozi 11 bebalumiziddwa nomutembeeyi abadde akolera ku mabbali goluguudo.
Abalumiziddwa baawereddwa ebitanda ku ddwaliro lya International Hospital Kampala, gyebafunira obujanjabi.
Vivo Energy kampuni etunda amafuta n’ebintu bya Shell.


text:
Bya Kato Denis
Obwakabaka bwa Buganda bwanjudde ebisuubirwa mu mbalirira yómwaka gwÉbyensimbi 2022/2023, esuubirwa okuwemmenta obuwumbi bwa shilling za Uganda 155.
Ebimu ku bisuubirwa okussibwako essira kuliko okumaliriza ennyumba Muzibwazaalampanga, okuzimba ebizimbe omunaava ensimbi eziyamba Obwakabaka , okugulira essaza lya Beene erye Buvuma eryato, Okwongera amaanyi mu byobulimi naddala emmerezo zémmwanyi nÓkulima emmere.
Byanjuddwa Omuwanika wa Buganda era nga ye mumyuka owookubiri owa Katikkiro Owek Robert Waggwa Nsibirwa, abadde asisinkanye akakiiko kébyensimbi, Okwekulaakulanya nÓkusiga ensimbi mu Bwakabaka mu Bulange e Mengo.
Owek Nsibirwa agambye nti waliwo nénteekateeka yÓbwakabaka okusitula embeera zábavubuka nébyemikono, okwongera okutumbula ebyempuliziganya,okulwanyisa endwadde mu bantu ba Ssabasajja, nga wano abagoba ba Bodaboda basuubirwa okubeera omumuli.
Ku byémbalirira yÓmwaaka gwébyensimbi 2021/2022 mu ogugenda kukomekkerezebwa mu mwezi ogwomusanvu omwaka guno 2022, kizuuliddwa nti ku nsimbi obuwumbi bwa shilling za Uganda 121 ezaali zaassibwa mu mbalirira eno, zayiseemu , nga Obwakabaka bwakufuna obuwumbi obuwera 123.
Owek Robert WagGwa Nsibirwa agambye nti kivudde ku buwagizi obuweereddwayo abantu ba ssabasajja ku mitendera gyonna, omuli abali ebweru wa Buganda abaagulira amasaza gonna Computer, okufunira abaami Bámasaza emmotoka, abámagombolola okubafunira pikipiki nénsonga endala nnyingi.


text:
Ebitongole n’amawanga amagabirizi g’obuyambi kukulwanyisa mukenenya bagala gavumenti eyongere ku mutemwa gw’ensimbi zessa mukulwanyisa mukenenya ereme kwesigama nnyo ku buyambi, Uganda bweba yakutuuka ku birubirirwa by’okumalawo mukenenya omwaka 2030 wegunaatuukira.
Akulira UNDP mu Uganda, Susan Ngongi Namondo, n’omubaka wa USA mu Uganda, Natalie Brown, benyamivu nti Uganda tekoze kimala kuvujjirira bwetaavu bwakugula ddagala lya sirimu nga ku bukadde bwa doola 470 obwetaagibwa, gavumenti ya kuno esobola kugulayo lya bukadde bwa doola 37 bwokka.
Bagamba nti embeera eno eremesa abalwadde okumira eddagala lyabwe mu budde obugerekeddwa n’obutafuna ddagala limala okunafuya akawuka mu mubiri, n’okukonzibya enteekateeka z’ebitongole ebinoonyereza ku ddagala eriweweza mukenenya.
Mu kiseera kino ekitongole kya Joint Clinical Research Centre kinoonyereza ku ddagala ly’empiso eriweweza mukenenya, nga singa linaaba liwedde okugezesebwa neritandika okukozesebwa, omulwadde wa mukenenya wakukubwanga empiso emu buli myezi esatu mu kifo ky’okumira empeke buli lunaku eziviirako abantu abamu okuva ku ddagala olw’okuzetamwa.
Ku mikolo egy’okukuza olunaku lw’okwefumiitiriza ku bulwadde bwa mukenenya egibadde ku kisaawe e Kololo, omukulembeze wa Uganda, Gen Yoweri Kaguta Museven Tibuhaburwa agambye nti bingi ebikoleddwa ebireetawo essuubi mu kulwanyisa mukenenya, neyennyamira olwabasajja abakuliridde mu myaka okusigala nga baganza abawala abato nebaleeta obulwadde okubeera obungi mu bavubuka.
Museveni agambye nti olutalo lwa mukenenya lusoboka okuwangulwa era nti werutuuse luwedde amamiima okuva ku bitundu 18% webwali mu myaka gya 1980, kati busse ku bitundu 5.4% wegwatuukidde omwaka gwa 2020, naasaba abantu okufaayo ku bulamu bwabwe.
Museveni era awanjagidde abantu abalina akawuka okujjumbira okumira eddagala lyabwe mu ngeri ennungamu, naakukkulumira abasawo abasalawo okusirika nga waliwo endwadde ezizze, bbo okwekolera ku sente eziwera mu balwadde nga babajanjaba endwadde ezo.
Minister w’eby’obulamu Dr. Jane Ruth Achenge Ocero, agamba nti obulwadde businze kweyongera nnyo mu mwaka gwa 2020 naddala mu bavubuka, nga kumpi abantu ebitundu nga 35% ku balina mukenenya, abasinga bamufunidde mu kiseera ky’omugggalo.
Dr. Nelson Musooba, akulira ekitongole kya Uganda Aids Commission, mwenyamivu nti newankubadde essira litereddwa nnyo ku Covid 19, ekirwadde kya siriimu kyongedde okukendeeramu mu ggwanga, oluvanyuma lw’okukwatagana n’abakulembeze b’ennono mu kulwanyia akawuka, kyokka nti ekyabaana abato abeyongera okufuna embuto mu muggalo kyongera okubeeralikiriza nti wadde bakyali ku kyambuto bandiba nga baafuna ne mukenenya.
Ssabalabirizi wekkanisa ya Uganda, The Most Rev Dr Samuel Steven Kazimba Mugalu Mboowa, kulw’enzikiriza zonna eziri mu ggwanga mu mukago ogwa Inter-Religious Council of Uganda, agambye nti eggwanga lyetaaga okwongera okukwasizaako abantu abalina akawuka n’okukendeeza okubasosola.


text:
Akaziba ka ayidologyeni (hydrogen atom)
Ayidologyeni ke kaziba akasingayo obwangu era mu nnaku ezasooka nga “okubwatuka okunene” (big-bang) kumaze okubaawo, ayidologyeni kye kika ky'akaziba kyokka ekyali mu bwengula obupya.
Akaziba ka ayidologyeni, okufaanana n'obuziba obulala endala, kalina obuziizi (nuleous) naye buno bbwo ebulimu akakontanyo kamu kokka, n’akasannyalazo kamu, akatebenta okwetoloola obuziizi bw'akaziba.
Obuziba bwa ayidologyeni obwasooka mu bwengula bwetuuma wamu mu birimba ebiyitibwa nabire (nebulae). Nabire bwe yafuuka enkwafuwavu (when the nebula became dense) ekimala, n’evaamu ekiyitibwa enjuba. Munda mw’enjuba zino mwalimu ebbugumu lingi nnyo n’empalirizo esikira mu njuba (ensikirizo = gravity).
Ensikirizo ey’amaanyi (strong gravity) n’enyigira wamu atomu za k-mazzi ekyatondekawo atomu za k-mazzi nnya ezikwasiwaziddwa wamu (bonded together) okutondekawo akaziba akapya akalina obukontanyo bubiri, nampawengwa bbiri, n’obusennyalazo bubiri. Kano kaziba ka kaziba akayitibwa “keriyamu” (helium).
Obukontanyo bwalina amasoboza (energy) mangi okusinga aga nampawengwa, olwo amasoboza agasukkulumye ne gawaguza okugenda mu bwengula ne gakola okwokya n’ekitangaala kino ekitumulisa.
Mu butuufu munda mw’enjuba ezisinga obungi mu bwengula obuwumbi n’obuwumbi bw,obuziba bwa ayidologyeni(billions of hydrogen atoms) buli mu kukyuka okufuuka obuziba bwa keriyamu (helium atoms) buli lunaku. Enjuba singa eba tekyalimu ayidologyeni (hydrogen), efuuka sabalangaatira (super giant) oba omulangaatira gw’enjuba omumyufu (red giant).
Kyokka si buli ayidologyeni nti yasigala mu njuba.Ayidologyeni omu yatandika okuwewenyuka okwetoloola enjuba. Ayidologyeni yegattika n’ebika by'obuziba ebirala, oluvannyuma lw’ekiseera essikirizo (gravity) ne lisikira awamu obuziba buno okukola enkulungo z’enjuba (planets of the sun).
Ku nsi kuliko obuziba bwa ayidologyeni nkuyanja, yadde obusinga ku bbwo bwegasse n'obuziba obulala okukola molekyu. Olw’okuba obuziba bwa ayidologyeni buwewufu nnyo, buwewuka okusinga empewo, ekitegeeza nti bw’ojjuza bbaluuni ne ayidologyeni eba etengejja waggulu mu lubaale okufaanana ne bbaluuni ya keriyamu gy’ogula ku dduuka.
Ekintu ekisinga obukulu ku ayidologyeni, bwe buziba obubiri obwa ayidologyeni obwekwasawaza n'akaziizi kamu aka okisigyeni okutendekawo molekyo y’amazzi ag’omugaso ennyo mu bulamu ate era akaziizi aka kitondekamazzi kegatta n'akaziizi ka kaboni okukola molekyo ya "kaboni za nakazzi" (hydrocarbons), eno nga eba molekyo ya kaboni n’amazzi, omukolebwa ebiramu byonna.


text:
Sipiika wa parliament Anita Among awadde ababaka ba parliament wiiki bbiri, baddeyo bekennneye ebitundu byabwe byebakiikirira okuzuula oba nga biteekeddwateekeddwa bulungi okuganyulwa mu nkola ya parish development model egenderera okuggya abantu mu bwavu.
Anita Among asinzidde mu kisaawe ky’amefuga e Kololo, n’alagira ababaka oluvannyuma lw’embalirira y’eggwanga ey’omwaka gw’ebyensimbi 2022/2023 okusomebwa.
Mu mbalirira yómwaka guno government essira eritadde ku nteekateeka eno, esuubirwa okukyusa obulamu bwa bannauganda.
Government werutuukidde olwaleero, nga yakagisaasaanyizaako obuwumbi 26.
Obuwumbi 147 ministry yebyensimbi egamba nti zezakagenda mu saccos zémiruka, so nga obuwumbi 166 zigenze ku bakozi abateekesa mu nkola enteekateeka eno, eya Parish development model.
Omwaka gwebyensimbi ogujja 2022/2023, Parish development model essiddwamu trillion 1, nga buli muluka gugenda kuweebwa obukadde 100.
Minister w’ebyensimbi Matia Kasaija bwábadde asoma embalirira eno, agambye nti yesigamiziddwa ku miramwa esatu;
Kuliko okuggya bannansi mu bwavu, okunogera eddagala ebbeeyi yébintu eyekanamye, saako okubbulula ebyenfuna by’eggwanga naddala business z’abantu ezaakosebwa omuggalo gwa covid19.
Kasaija agambye nti wabula ebbeyi yébintu government terina busobozi bujiyingiramu butereevu, nti olwókuba ereeteddwa lutalo lwa Russia né Ukraine, wamu nébbeyi yámafuta ku katale kénsi yonna okulinnya.
Wabula bakwesigama ku nkola ya Parish development model okwongera ensimbi mu business entonotono nénnene, abantu bongere ku nnyingiza yabwe.


text:
2 Samwiri 8
Endagaano Enkadde nʼEndagaano Empya
Obuwanguzi bwa Dawudi
8 Oluvannyuma lw’ebyo, Dawudi n’awangula Abafirisuuti, n’abafuula abaddu be, n’awamba n’ekibuga kyabwe ekikulu.
2 (A)Dawudi n’awangula n’Abamowaabu, n’alagira buli omu ku bo yebake wansi, n’abapimako n’olukoba olupima. Buli eyali ebipimo bibiri yattibwanga, naye oyo eyali ow’ebipimo ebisatu nga y’alama. Abamowaabu[a] ne bafuuka baddu ba Dawudi ne bamuwanga obusuulu. 3 (B)Ate era Dawudi n’awangula Kadadezeri mutabani wa Lekobu, kabaka w’e Zoba, bwe yali nga yeddiza amatwale ge ku Mugga Fulaati. 4 (C)Dawudi n’awamba amagaali ga Kadadezeri lukumi, n’abeebagala embalaasi kasanvu, n’abaserikale ab’ebigere emitwalo ebiri. N’atema kumpi embalaasi zonna, n’azilemaza n’alekawo kikumi ku zo.
5 (D)Awo Abasuuli ab’e Ddamasiko ne bajja okubeera Kadadezeri kabaka w’e Zoba, naye Dawudi n’atta emitwalo ebiri mu enkumi bbiri ku bo. 6 (E)Dawudi n’assa ebibinja eby’abaserikale mu Busuuli e Ddamasiko, Abasuuli ne bafuuka baddu be, era ne bamuwanga obusuulu. Mukama n’awa Dawudi obuwanguzi buli gye yagendanga.
7 (F)Dawudi n’anyaga engabo eza zaabu ezasitulibwanga abaserikale ba Kadadezeri n’azireeta e Yerusaalemi. 8 (G)Kabaka Dawudi n’anyaga n’ebikomo bingi ddala okuva mu Beta ne mu Berosayi, ebibuga ebyali ebya Kadadezeri.
9 (H)Awo Toyi kabaka w’e Kamasi bwe yawulira nga Dawudi awangudde eggye lyonna erya Kadadezeri, 10 n’atuma mutabani we Yolaamu eri kabaka Dawudi okumulamusaako, n’okumuyozaayoza okuwangula olutalo wakati we ne Kadadezeri. Kadadezeri yalwananga ne Toyi. Yolaamu n’amutwalira ebintu bya ffeeza ne zaabu n’ebikomo.
11 (I)Kabaka Dawudi n’abiwonga eri Mukama, nga bwe yakola effeeza ne zaabu bye yaggya mu mawanga amalala ge yawangula. 12 (J)Amawanga gaali: Busuuli, ne Mowaabu, n’Abamoni, n’Abafirisuuti ne Amaleki; n’awonga n’omunyago gwa Kadadezeri, mutabani wa Lekobu, kabaka w’e Zoba.
13 (K)Erinnya lya Dawudi ne litutumuka, bwe yakomawo okuva okutta Abasuuli omutwalo gumu mu kanaana mu kiwonvu eky’Omunnyo.
14 (L)N’ateeka ebibinja bya baserikale mu Busuuli yonna, Abasuuli bonna ne bafuuka baddu ba Dawudi. Mukama n’awa Dawudi obuwanguzi buli gye yagendanga.
Amannya g’Abakungu ba Dawudi
15 Dawudi n’afuga Isirayiri yenna, ng’afuga abantu be bonna mu bwenkanya ne mu mazima. 16 (M)Yowaabu mutabani wa Zeruyiya ye yali omuduumizi w’eggye, Yekosafaati mutabani wa Akirudi nga ye mujjukiza, 17 (N)Zadooki[b] mutabani wa Akitubu ne Akimereki mutabani wa Abiyasaali nga be bakabona, Seroya nga ye muwandiisi, 18 (O)Benaaya mutabani wa Yekoyaada nga ye mukulu w’Abakeresi n’Abaperesi[c] abaakuumanga ba kabaka, batabani ba Dawudi nga be bawi ba magezi ab’obwakabaka.
Footnotes
- 8:2 Abamowaabu baali bazzukulu ba Lutti (Lub 19:37) abaabeeranga mu kitundu eky’ebuvanjuba bw’Ennyanja ey’Omunnyo. Sawulo yali abawangudde era ng’abafufuggazizza (1Sa 14:47). Dawudi bwe yali mu buwaŋŋanguse, abooluganda be, yabaweereza mu Mowaabu (1Sa 22:3-4). Bajjajja ba Dawudi baavanga mu Mowaabu (Lus 1:22; 4:22)
- 8:17 Zadooki yali muzzukulu wa Eriyazaali. Yasigala nga musajja wa Dawudi ow’oku lusegere, era oluvannyuma ye yafuka n’amafuta ku musika wa Dawudi, Sulemaani
- 8:18 Abakeresi n’Abaperesi baali magye mapangise. Abakeresi baava Kuleete, ate Abaperesi nga bava Bufirisuuti. Ebibinja ebyo byombi bye byakumanga bakabaka.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Yobu 30
Endagaano Enkadde nʼEndagaano Empya
30 (A)“Naye kaakano bansekerera;
abantu abansinga obuto,
bakitaabwe be nnandibadde nteeka
wamu n’embwa ezikuuma endiga zange.
2 Amaanyi g’emikono gyabwe gaali gangasa ki?
Abantu abaali baweddemu amaanyi ag’obuvubuka bwabwe,
3 abakoozimbye abaali mu bwetaavu era abayala,
bameketa ettaka ekkalu mu nsi enjereere mu budde obw’ekiro.
4 Banoga ebiragala ebiwoomerera ng’omunnyo mu bisaka,
enkolokolo ez’omwoloola y’emmere yaabwe.
5 Baagobebwa bave mu bantu bannaabwe,
ne babaleekaanira gy’obeera nti, baali babbi.
6 Baawalirizibwa okubeera mu migga egyakalira,
mu njazi ne mu binnya wansi mu ttaka.
7 Baakaabira mu bisaka ng’ensolo
ne beekweka mu bikoola by’emiti.
8 Ezzadde ly’abasirusiru abatalina bwe bayitibwa,
baagobebwa mu nsi.
9 (B)Naye kaakano abaana baabwe bansekerera nga bannyimba;
nfuuse ekyenyinyalwa gye bali,
10 (C)abatanjagala abanneesalako,
banguwa okunfujjira amalusu mu maaso.
11 (D)Kaakano Katonda nga bw’atagguludde akasaale kange, ammazeemu amaanyi;
beeyisizza nga bwe balaba mu maaso gange.
12 (E)Abantu bano bannumba ku mukono gwange ogwa ddyo;
bategera ebigere byange emitego,
ne baziba amakubo banzikirize.
13 (F)Banzingiza
ne banzikiriza,
nga tewali n’omu abayambye.
14 Banzingiza ng’abayita mu kituli ekigazi,
bayingira nga bayita mu muwaatwa.
15 (G)Nnumbiddwa ebitiisa eby’amaanyi;
ekitiibwa kyange kifuumuuse ng’ekifuuyiddwa empewo,
era n’obukuumi bwange ne bubulawo ng’ekire.”
Okubonaabona kwa Yobu
16 (H)“Era kaakano obulamu bwange buseebengerera buggwaawo,
ennaku ez’okubonaabona zinzijjidde.
17 Ekiro kifumita amagumba gange
era obulumi bwe nnina tebukoma.
18 Mu maanyi ge amangi Katonda abeera ng’olugoye lwe nneebikka,
n’ensibibwa ng’ekitogi ky’ekyambalo kyange.
19 (I)Ansuula mu bitosi,
ne nfuuka ng’enfuufu n’evvu.
20 (J)“Nkukaabirira nti, Ayi Katonda, naye toddamu;
nnyimirira, naye ontunuulira butunuulizi.
21 (K)Onkyukira n’obusungu;
onnumba n’omukono gwo ogw’amaanyi.
22 (L)Onsitula mu bbanga n’ongobesa empewo,
n’onziza eno n’eri mu muyaga.
23 (M)Mmanyi nga olintuusa mu kufa,
mu kifo kye wateekerawo abalamu bonna.
24 (N)“Ddala tewali ayamba muntu anyigirizibwa
ng’akaaba mu kunyigirizibwa kwe.
25 (O)Saakaabira abo abaali mu buzibu?
Emmeeme yange teyalumirirwa abaavu?
26 (P)Naye bwe nanoonya obulungi, ekibi kye kyajja;
bwe nanoonya ekitangaala, ekizikiza kye kyajja.
27 (Q)Olubuto lwange lutokota, terusirika;
ennaku ez’okubonaabona kwange zinjolekedde.
28 (R)Nzenna ŋŋenda nzirugala naye si lwa kwokebwa musana;
nnyimirira mu lukuŋŋaana, ne nsaba obuyambi.
29 (S)Nfuuse muganda w’ebibe,
munne w’ebiwuugulu.
30 (T)Olususu lwange luddugadde, era lususumbuka;
n’omubiri gwange gwokerera.
31 (U)Ettendo lyange lifuuseemu kukaaba
n’akalere kange ne kavaamu eddoboozi ery’ebiwoobe.”
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
5
Yesu asomehesa hu lusozi
(Luk 6:20-23)
1Lulala, Yesu ni gabona ehiŋindi hyʼabaatu, gatiina hu lusozi nga geehala. Ngʼaŋo abeegi babe batiina aŋa gaali, 2ngʼatandiha ohubasomesa ati,
3“Bali nʼekabi abo abamanyire
baati benda Hatonda abayeede,
olwohuba njʼaba genda babe mu buŋugi buwe.
4Bali nʼekabi abalira hatyane;
olwohuba Hatonda alibagumyagumya.#Yis 61:2
5Bali nʼekabi abo abawombeefu;
olwohuba Hatonda alibaŋa ehyalo hino,
nʼebiraŋi byosibyosi ebi abendesa.#Zab 37:11
6Bali nʼekabi abayala era abʼenduŋo eruma
olwʼohwenda ohuhola ebi Hatonda genda,
olwohuba banahegute.#Yis 55:1-2
7Bali nʼekabi abo abali nʼehisa;
olwohuba Hatonda alibaŋambira ehisa.
8Bali nʼekabi abo abali nʼemyoyo emigwalaafu;
olwohuba balibona Hatonda moni hu moni.#Zab 24:3-4
9Bali nʼekabi abo abenda emiyaaya;
olwohuba balifuuha baana ba Hatonda.
10Bali nʼekabi abo ababahiyaania
olwʼohwenda ohuhola ebi Hatonda genda;
olwohuba abo mbaba genda babe mu buŋugi buwe.#1 Peet 3:14
11“Muli nʼekabi ni banabaduhenga, babahiyaania era babaŋayirisa hiisi hibi olwohuba baloobera bange.#1 Peet 4:14 12Musangaalenga era musaŋalyenga olwohuba muli nʼomuhemba mubba mwigulu. Mu ngeri njʼenyene nʼabanaabbi boosi babahiyaania.#2 Liŋo 36:16; Bik 7:52
Omunyu nʼenjase
(Mar 9:50; Luk 14:34-35)
13“Muli hyʼomunyu omuherehe mu hyalo muno. Aye singa omunyu gufuuha heresu, oŋanga otye ohugugobosamo obunoli nindi? Guba gubula mugaso ohutusaho ohugudanya ngʼabaatu bagutyakirira.#Mar 9:50; Luk 14:34-35
14“Enywe muli hyʼenjase mu hyalo muno emulihira hiisi muutu era muboneherera hyʼehibuga ehi batongola hu lusozi. 15Era omuutu saaŋambya taala gayifunihira mu hisero oba gayita mu kuliiti aye ayita hu hihondo aŋa yinaaŋe hiisi muutu ali mu nyumba enjase.#Mar 4:21; Luk 8:16 16Mu ngeri njʼenyene, mube hyʼenjase eyiri abaatu, ko bajumiryenga Senywe ali mwigulu ni babona ebikolwa byenywe ebiraŋi.#1 Peet 2:12
Ohwoheresa amagambi
17“Mutaŋeega muuti naaja hudibya magambi aga baŋa Musa oba ebi banaabbi baŋandiiha. Sinaaja hubidibya kadi, aye ohubyoheresa. 18Mbalomera ehituufu ti, ohutusaho ngʼegulu nʼehyalo biŋoyeeŋo, ŋabula hanjikuta huŋwa hu magambi ga Hatonda, ohwola olu byosibyosi bija hwolerera.#Luk 16:17
19“Olwʼehyo, omuutu yesiyesi abbwaga erala hu magambi wayire erisingayo obutono ohuba lyʼomugaso era gasomesa nʼabandi ohuhola cʼehyene, omuutu oyo njʼalisembayo ohutaba wʼomugaso mu buŋugi wa Hatonda. Aye oyo aŋamba ebiragiro era gabisomesa nʼabandi, aja huba muhulu mu buŋugi buwe. 20Era mbalomera ti; ohutusaho nga muholire ebi Hatonda genda ohuhiraho ngʼolu basomesa bʼamagambi ga Hatonda nʼAbafalisaayo bahola, simulingira mu buŋugi buwe.
Obusungu
(Luk 12:57-59)
21“Mwaŋulira muuti Hatonda gaaloma abaatu abahalehale ati, ‘Siwiitanga muutu wahyo. Era omuutu yesiyesi owiita, balimusalira omusango.’ 22Aye ese mbaloma ti; hiisi aluŋira owahye, balimusalira omusango. Nindi oyo aloma owahye ati, ‘Oboneha hirangi,’ bamuŋaŋabira mu Luhiiho lwʼAbayudaaya Olubbala. Era hiisi aloma owahye ati, ‘Musiru ewe,’ balimudanya mu muliro namehere ogutasima.
23“Olwʼehyo, nʼobanga nʼoŋira eŋongo yiyo eyiri Hatonda hu hituuti, ne wahebulira oti mulebewo ali nʼehyahwemulugunyaho, 24olehanga aŋo eŋongo liryo ŋa hituuti, watiina watabagana ni naye, ko wagobola waliŋayo.
25“Singa ŋabaŋo ahuŋaŋabira, nʼaba nʼahuŋira mu mbuga fuba nʼamaani mufugiirisanie ni muhiiri mu ngira. Ne ni mutafugiirisania, nʼalihwosa mu moni wʼomulamuzi, balihusalira omusango bahena bahuŋayo eyiri omuhulu wʼabasirikale bahudanye mu komera. 26Kulomera ehituufu ti, sooliŋwa mu komera ohutusaho nʼosasuuye ebbeesa josijosi eji ahubanja.
Obuhwedi
27“Mwaŋulira muuti amagambi aga baŋa Musa galoma gaati, ‘Soholanga buhwedi.’#Huŋ 20:14; Mag 5:18 28Aye mbaloma ti omuutu yesiyesi aheja hu muhasi gamwegomba, aba ahenire ohuhola obuhwedi mu mwoyo gugwe. 29Olwʼehyo hanye emoni yiyo eyʼohu muhono omulungi njʼehuleetera ohuhola ehibi, yomoleemo oyidanye. Hiraŋi obe wa moni ndala aye wingire mu buŋugi wa Hatonda, ohuhira olu osigasa emoni jombi, aye bahudanya mu hifo omu oja husihiirihira.#Mat 18:9; Mar 9:47 30Era hanye omuhono gugwo omulungi njʼoguhuleetera ohuhola ehibi, gutemeeho ogudanye. Hiraŋi ohufiirwa hirala hu bitundu byʼomubiri gugwo aye osune obulamu obutaŋwaŋo ohuhira olu badanya omubiri gugwo gwosigwosi mu hifo omu oja husihiirihira.#Mat 18:8; Mar 9:43
Ohwabuhana hwʼabafumbo
(Mat 19:9; 5:32; Mar 10:11-12; Luk 16:18)
31“Mwaŋulira muuti amagambi aga baŋa Musa galoma gaati, ‘Omuutu yesiyesi abbinga omuhasi wuwe, amuŋanga ebbaluŋa eyihahasa yiiti amubbingire.’#Mag 24:1-4; Mar 10:4 32Aye ese mbaloma ti, hiisi abbinga omuhasi wuwe, ohutusaho olwʼobuhwedi, amuleetera ohuhola obuhwedi. Era omuutu yesiyesi afumbirwa oyu babbingire, aba ahola obuhwedi.#5:32 obuhwedi Ebyaŋandihiwa ebindi ebyahale biŋuma bibono ebyo.
Ohulayira
33“Era nindi mwaŋulira muuti baaloma abahalehale baati, ‘Soolayiranga wereere aye woheresanga ebi wasuubisa Hatonda Musengwa.’#Leev 19:12; Hub 30:2; Mag 23:21 34Aye mbaloma ti mutalayiranga wayire lulala oba ohulayira mbo muuti, ‘Mu mazima aga Hatonda ali mwigulu,’ olwohuba njʼetebe ya Hatonda, 35oba ehyalo, olwohuba Hatonda njʼohwata amagulu gage, oba ni mutangirisa ehibuga Yerusaalemu, olwohuba njʼehibuga hya Habaha Ohihenaho.#Yis 66:1; Zab 48:2 36Era soolayiranga wasinga nʼomutwe gugwo, olwohuba oguŋumaho buŋangi, ohufuula wayire olufiiri lulala ohuba luhosa oba lumali. 37Olwʼehyo, onaba nʼonahole ehiitu, loma oti, ‘Nahihole’ oba oti, ‘Bbe sinahihole.’ Ehiitu hyosihyosi ehihiraho aŋo hiba hiŋwa eyiri hibooyi Sitaani.
Esomesa eŋamba hu hwegalula
(Luk 6:29-30)
38“Mwaŋulira muuti baaloma abahalehale baati, ‘Singa omuutu ahukosa emoni, weesi mukose moni, linaba liino weesi omukosa liino.’#Huŋ 21:24; Leev 24:20; Mag 19:21 39Aye mbaloma ti; siwegalulanga. Era omuutu nʼahuhubbanga oluŋi hwitama, mucuuhise ahubbe nʼohulindi lyosi. 40Era singa omuutu ahuŋira mu mbuga ni genda ahunyageho esaati yiyo, omuŋanga nʼekooti yoosi. 41Era singa omuutu ahuŋalirisa ohumugegera ebiitu emayiro ndala, bimugegere emayiro ebiri. 42Singa omuutu ahusunga ehiitu, omuŋanga, era ni bayo owenda ohumuŋola, omuŋolanga.
Ohwenda abalabe
(Luk 6:27-28,32-36)
43“Mwaŋulira muuti baaloma abahalehale baati, ‘Yendanga omuutu wahyo, aye ocaawenga omulabe wuwo.’#Leev 19:18 44Ne mbaloma ti, mwendenga abalabe benywe era mulomberenga abo ababahiyaania, 45ko muŋange ohuba abaana ba Senywe ali mwigulu. Olwohuba gaduhisa abalaŋi nʼababi omumwi era agwisa efula ewʼabahola ebiraŋi ko nʼabahola ebibi. 46Ni munendenga ababenda boŋene, ehyo hibaŋeesa kabi hi? Nʼabaŋoosa aba muloma ti bali nʼebibi boosi benda ababenda. 47Era singa muheesa abalebe benywe boŋene, ehi muba ni muholire hiba hihiriraho ŋe ehyʼabandi? NʼAbatali Bayudaaya boosi po bahola. 48Olwʼehyo, enywe muli nʼohuba besigwa mu huhola ebiraŋi ngʼolu Senywe ali mwigulu ali mwesigwa.”


text:
Omupiira ogwabadeyo akawungezi akayise wakati wa Manchester City ne Liverpool fc gwawunzise banyinimu aba Manchester City bawangudde abawangula ba Season eno goals 4:0, era nga gwabadde kukisaawe kya Manchester City.
Okusinzira kubawagizi ba ttiimu ya Liverpool okuwangulwa bakutadde kubazanyi okuba nga bazanye tebefiirayo olwokubanga kyebandibadde balwanirira baali bamaze okukifuna nga kuno kwogata nokuba nti babadde mukujaguza okunji ekiretedde nabandi okulowoza nti oba banyweede nnyo emyenge nga bejaguza olwemyaaka 30 gebamaze nga tebakwaata ku kikoopo.
Ttimu ya Liverpool nga Eno yeyawangudde ekikopo Kya premier league owomwaaka 2019/20 nga era okukiwangula kyadirira okuba nga baali bakukumbye obubonero obuwerako obwajiwa enkizo okuwangula ekikopo oluvanyuma lwa ttimu ya Chelsea okuwangula Manchester City
Team ya Liverpool nga eyanirizibwa mukisaawe Leero


text:
Amawulire
Museveni asabye qabakulembeze babasodookisi okumaliriza emirimu gya Lwanga
Ivan Ssenabulya
September 20th, 2021
Bya Ivan Ssenabulya,
Omukulembeze weggwanga Yoweri Museveni asabye ekelezia ya basodookisi mu Uganda okutwala mu maaso omulimo gwabadde ssabasumba Jonah Lwanga gwalese emabega.
Bino biri mu bubakabwe obwetikiddwa amumyukawe Jesca Alupo, mu kuziika abadde ssabasumba we ekelezia ya basodookisi mu Uganda Metropolitan Lwanga ku kanisa ya St Nicholas Cathedral e Namungoona.
Museveni ayogedde ku mugenzi ngomusajja abadde omwetowaze enyo era nga abadde kyakulabirako kirungi eri ensiye.
Emikolo gyokuziika omugenzi Lwanga gavt eya wakati egyetise era bamukubidde ne mizinga
Olunaku lwenkya ababaka mu palamenti bakuleeta ekiteeso ekyokusiima Lwanga.


text:
Waliwo omugagga abadde atandise okwesenza ku kisenyi kya Nambigirwa ekisangibwa mu Mpala Cell-Kitala Ward, Katabi Town, mu Disitulikiti y’e Wakiso.
NEMA okuvaayo kyaddiridde abatuuze okwekubira enduulu eri ab’obuyinza nga bagamba ebimotoka ebisomba ettaka ne tulakita bisusse okubaleekanira wamu n’okusitula enfuufu ebaleetedde okulwala.
Ba Environment inspectors basindikiddwa mu kifo kino nga 1-February, 2022, nebakizuula nti eyabadde akulaakulanya ekifo kino yali takoze Environment and Social Impact Assessment, ekikontana ne National Environment Act, No 5 2019.
Okuyiwa ettaka kwayimiriziddwa n’abantu abawerako nebakwatibwa. Wetiiye bbiri zakwatiddwa era okunoonyereza kulaga nti ekifo kino kya Dr. Cedric, eyasazeewo okusaanyawo ekitoogo okugoba emisota n’ebyewalula ebirala obutayingira wuwe okutiisa aba Famire ye n’ente ze.
NEMA egamba nti kino tasobola kukisinziirako kusanyaawo kisenyi okusinziira ku mateeka.


text:
Kamalabyonna wa Buganda, Charles Peter Mayiga asabye gavumenti eteekewo amateeka agasobola okukuuma ebintu by’enkizo ebikwata ku nnono za Buganda n’amawanga amalala mu Uganda, bireme okusaanawo.
Okusaba kuno Katikkiro Mayiga akukoledde mu kuggulawo omusomo gw’okumanyisa abavubuka obuvunaanyizibwa bwabwe mu kukuuma n’okutaasa amasiro g’e Kasubi, ogubadde mu nkola ya ZOOM nga gutegekeddwa Minisitule y’Obuwangwa n’ennono mu Bwakabaka.
“Nsaba gavumenti ya Uganda, okutwala Amasiro g’e Kasubi ng’ekifo eky’enkizo era ekikulu ennyo. Era twagala gavumenti eyise amateeka agagendereddwamu okukuuma ebifo byaffe ebyenkizo ebikwata ku nnono yaffe. Amasiro g’e Kasubi geetaaga okukuumibwa essaawa 24 kubanga waliwo abantu ab’emyoyo emibi abayinza okugatuusaako obulabe.” Owek. Mayiga bw’ategeezezza.
Owek. Mayiga annyonnyodde nti Amasiro g’e Kasubi makulu nnyo wadde n’amalala galina okulowoozesebwako naye buvunaanyizibwa bwa buli muvubuka okulaba nti gakuumibwa butiribiri.
Ono asabye abavubuka okumanya obuzito bw’ebifo by’obuwangwa ng’Amasiro, okusobola okubeera empagi mu kugakuuma gasobole okulabwako n’emirembe egirijja ng’akabonero k’obuwangwa n’obugunjufu bwa Buganda.
“Ennyumba Ssekabaka Muteesa I we yasisinkaniranga abagenyi ab’enkizo, ge gaafuuka Amasiro ge g’akisizza omukono mu 1884. Era ge masiro agaasooka okubeera wabweru w’essaza lya Busiro. Kasubi masiro nga nkizo kuba gagalamiddemu bassekabaka ba Buganda bana balamba.” Katikkiro Mayiga bw’ategeezezza.
Owek. Mayiga ategeezezza nti Amasiro g’e Kasubi ke kabonero akalaga eby’obusika bwaffe, obugunjufu bw’abajjajja ffe, obuyiiya awamu n’obutetenkanya.
Ono yeebazizza abantu ba Buganda abaawaayo bye balina awamu ne gavumenti ya Japan, Uganda n’ekibiina kya UNESCO olw’obuyambi obw’enjawulo.
Katikkiro Mayiga agamba nti kikulu nnyo abavubuka okutegeera obukulu bw’Amasiro era nga basaanye okumanya amakulu amakusike agali mu Masiro g’e Kasubi era n’abasaba okumanya ensonga, basobole okufuna omutima ogugakuuma.
“Abavubuka mbakowoola okuwandiika bye mubeera muyize mu lulimi Oluganda era twagala musaasaanye obukulu bw’okukuuma.” Owek. Mayiga bw’agasseeko.
Minisita w’ebyobuwangwa, olulimi n’ebyokwerinda mu Buganda, Owek. David Kyewalabye Male ategeezezza nga bwe bakola buli kimu okumaliriza Amasiro gano mu kifaananyi kyago kyennyini nga bakuuma ennono n’obulombolombo bwonna obulina okugobererwa.
Omusomo guno gwetabiddwamu abantu abasobye mu 200 omubadde abakungu okuva mu kitongole ky’ensi yonna ekya UNESCO, baminisita b’Obwakabaka awamu n’abakungu abalala.
(Bya Francis Ndugwa, Bulange – Mmengo)


text:
Omuyimbi ate nga musuubuzi amanyikibwa enyo nga Eddy Yawe nga ono muganda wamunabyabufuzi amanyikibwa nga Bobi Wine avudeyo nalaga amakka gge gazimbye e Kireka.
Amakka gano amazze akabanga nga agazimba kyadaki gatuse okugwa, nga era bwogagera geranya nagamuto we Bobi Wine agasangibwa e Magere, aga Eddy Yawe gandisinga.
Abasinga bebuza Eddy Yawe sente jazijja, ensonda enekusifu ziraga nga omukulu ono bwalina business ezenjawulo nga era mukusubula awamu nokutusa kontayina zebintu mu gwanga kyekimu kubimuwadde ensimbi.
Famire Bobi Wine jazalibwamu bona katonda yabawesa mutima gumu anti ne muto we BanjoMan emabegako yavaayo nalaga ekizimbe galikwoleka kyazimbye.


text:
Norbert Elber Ariho nga ono yoomu ku ba kanyama abakuuma Hon. Robert Kyagulanyi Sentamu eyesimbyewo ku bukulembeze bwe Ggawanga kyadaaki ayimbuddwa ku kakalu ka kooti okuva mu kkomera.
Ono yakwatibwa bwe yali ne mukamaawe e Manafwa week ewedde naggulwako omusango gw’okukuma mu bantu omuliro era gwe gumusomeddwa omulamuzi wa kooti ento e kayunga.
Ono alagiddwa okusasula ensimbi akakdde kamu ak’obutaliiwo.
Kigambibwa nti Ariho ne banne baakola effujjo saako n’okukuma mu bantu omuliro mu kabuga ke Kyampisi e Kayunga Kyagulanyi bwe yali agenda e Jinja.
Wano amasasi gaavuga saako n’omukka ogubalagala nga kyava ku bawagizi okwegugunga nga Poliisi elemesezza omuntu waabwe okutambula era bangi ne balumizibwa, era emmotoka ya kyagulanyi neekubwa amasasi.
Oluvanyuma waaliwo ne byayitingana nti Ariho yali akasuse akakebe ka ttiya gaasi okumpi ne mmotoka ya Kyagulanyi nga amawulire gano gaava mu Camp yaabwe yenyini mu katambi akaasindikibwa ku mikutu gya mawulire emigatta bantu.
Bannamateeka abakulembeddwa Shamim Malende be bayambye Ariho okuva mu Kkooti.
Do you have a story in your community or an opinion to share with us: Email us at editorial@watchdoguganda.com


text:
Balam 10
Endagaano Enkadde nʼEndagaano Empya
Okufuga kwa Toola
10 (A)Awo oluvannyuma lwa Abimereki, ne wabaawo Toola mutabani wa Puwa, era muzzukulu wa Dodo, omusajja wa Isakaali eyajja okulokola Isirayiri, eyabeeranga mu Samiri mu nsi ya Efulayimu ey’ensozi. 2 N’akulembera Isirayiri okumala emyaka amakumi abiri mu esatu, n’aziikibwa mu Samiri.
Okufuga kwa Yayiri
3 Oluvannyuma lw’oyo ne wabaawo Yayiri Omugireyaadi, eyakulembera Isirayiri okumala emyaka amakumi abiri mu ebiri. 4 (B)Yalina abaana aboobulenzi amakumi asatu abeebagalanga endogoyi amakumi asatu, era baafuganga ebibuga amakumi asatu, mu nsi ya Gireyaadi ebiyitibwa Kavosu Yayiri n’okutuusa leero. 5 Yayiri n’afa n’aziikibwa mu Kamoni.
Okufuga kwa Yefusa
6 (C)Abayisirayiri ne beeyongera okukola ebibi mu maaso ga Mukama, nga baweereza Babaali ne Asutoleesi ne bakatonda ab’e Busuuli, ne bakatonda ab’e Sidoni, ne bakatonda ab’e Mowaabu, ne bakatonda ab’abaana ba Amoni, ne bakatonda b’Abafirisuuti, ne bava ku Mukama ne batamuweereza. 7 (D)Mukama Katonda n’anyiigira Isirayiri, n’abagabula mu mukono gw’Abafirisuuti ne mu mukono gw’abaana ba Amoni, 8 abaanyigiriza abaana ba Isirayiri, era ne babajooga okumala emyaka kkumi na munaana. Baanyigiriza abaana ba Isirayiri bonna abaali emitala wa Yoludaani ku luuyi olw’ebuvanjuba mu nsi y’Abamoli eri mu Gireyaadi. 9 Abaana ba Amoni nabo ne basomoka Yoludaani okulwanyisa Yuda ne Benyamini, n’ennyumba ya Efulayimu. Isirayiri ne yeeraliikirira nnyo. 10 (E)Awo abaana ba Isirayiri ne bakaabira Mukama nga bagamba nti, “Ddala ddala twasobya, ne tuva ku Mukama Katonda waffe, ne tuweereza Babaali.”
11 (F)Mukama Katonda n’addamu abaana ba Isirayiri nti, “Abamisiri n’Abamoli, n’abaana ba Amoni, n’Abafirisuuti, 12 (G)n’Abasidoni, n’Abamaleki, n’Abamawoni,[a] bwe baabanyigiriza ne munkowoola, sabalokola okuva mu mukono gwabwe? 13 Naye mwanvaako ne muweereza bakatonda abalala, noolwekyo sigenda kubalokola nate. 14 (H)Mugende mukaabire bakatonda abo be mwasalawo okuweereza, babalokole mu nnaku yammwe.”
15 (I)Naye abaana ba Isirayiri ne bagamba Mukama Katonda nti, “Twayonoona. Tukole kyonna ky’onoolaba nga kye kitusaanira. Kyokka tulokole kaakano. 16 (J)Ne baggya wakati mu bo bakatonda abalala, ne baweereza Mukama Katonda. Mukama n’alumwa olw’ennaku ya Isirayiri.”
17 (K)Awo abaana ba Amoni ne basiisira mu Gireyaadi, n’abaana ba Isirayiri nabo ne basiisira mu Mizupa. 18 (L)Abakulembeze b’abantu mu Gireyaadi ne bagambagana nti, “Omusajja anaasooka okulumba abaana ba Amoni, ye anaabeera omukulembeze w’abatuuze b’omu Gireyaadi.”
Footnotes
- 10:12 Abamawoni abo baali ba njawulo ku bantu abaabeeranga mu Mawoni ekya Yuda.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Omuwendo guno gulinye okuva ku baffu 38 police beyaali yalangirira kulwokutaana lwa sabiiti ewedde.
Omuwendo gwabantu abaafiira mu bwegugungo sabiiti ewedde ebitongole byebyokwerinda bwebyaali bittunka nabeekalakasi abaali babanja okuyimbulwa kwomukulembeze wekibiina kya National unity platform Robert Kyagulanyi Ssentamu, gulinye nga kati baweze 45 okusinziira ku kulangirirwa okukoleddwa police mu ttuntu lyaleero
Omuwendo guno gulinye okuva ku baffu 38 police beyaali yalangirira kulwokutaana lwa sabiiti ewedde.
Omwogezi wa police mu ggwanga Fred Enanga asinzidde ku media center mu Kampala naagamba nti ku bano 45, abaffu 39 bassajja Songa 6 bakazi nga bali wakati wemyaka 19 ne 40.
Fred Enanga agambye nti werutukudde olwaleero emirambo 42 gyegibadde gyakajjibwa mu ggwanika e Mulago songa emirambo 3 teginanonebwa,olwabenganda zaabwe abatanalabikako.
Mu mbeera eno ,Fred Enanga agambye nti ebebyokwerinda okuva sabiiti ewedde bayigga abantu abeenyigira mu kwekalakaasa kuno era werutukudde olwaleero abantu 836 bebakakwatibwa.
Ku bano ,Fred Enanga anyonyodde nti 362 baasimbibwa mu Mbuga zamateeka nebaggulibwaako emisango ,330 nebasindiikibwa mu makomera agenjawulo songa 633 tebannaatwaalibwa mu Mbuga zamateeka okuggulibwaako emisango.
Abakwaate Fred Enanga agambye nti abebyokwerinda baabafuna basinziira ku camera za police eziri ku nguudo,camera zabantu kinoomu eziri ku bizimbe saako amagezi agabuulijjo amalala ,naagamba nti ebebyokwerinda bagenda kugenda maaso okuyigga abo bonna abeenyigira mu kwekalakaasa kuno .
Police era esabye bannansi abasobola okugiyambako bagitwaalire obujjulizi era etaddewo nesssimu ya whatapp obujjulizi buno kwebusobola okusindikibwa.
Fred Enanga agambye nti okuva sabiiti ewedde , police yakafuna emisango 116 egikwaata ku kwekalakaasa okwaaliwo, era nategeeza nti police yawadde ba commanders mu bitundu byeggwanga byonna, okwongera okukola ebikweekweeto okuyigga nokukwaata abantu bonna abeenyigira mu kwekalakaasa kuno mu bitundu 300 ebyaalimu okwekalakaasa okwetoloola eggwanga lyonna


text:
Ab’ebyokwerinda mu district ezikola ebendobendo lya Karamoja bongedde okusattira, bwebafunyeeyo omusibe abategeezezza nti alina emmundu.
Omusibe ono atanatuukirizibwa mannya, yategeezezza abebyokwerinda nti aliko munne gweyateresezza mmundu , kyokka abebyokwerinda bwebatuuse mu maka omuteeberezebwa okukweekebwa emundu nga tebaliiwo.
Omubaka wa president mu district ye Moroto Hellen Prukol, ategeezezza CBS ey’Obujjajja nti singa bafunayo emmundu emu baakuddamu essuubi lyokuzuula endala,14 ezikyaabuze, nga zatwaalibwa abasibe 219 bwebaatoloka mu kkomera lino kati omweezi gumu n’ennaku ssatu nga tewali kyaali kirabiseko.
Abasibe 30 bebakakwatibwaako bukyanga basibe bano batoloka, songa abalala 12 bebattibwa ab’ebyokwerinda, bwebagaana okwewaayo eri poliisi n’amagye agakola ogwokubanoonya okubazza mu kkomera lyebaamenya.